Spinoff Onmyoji terbaru – Onmyoji: The Card Game secara rasmi dilancarkan!

Dikembangkan oleh NetEase Games, Onmyoji: The Card Game, spinoff baru Onmyoji, nampaknya telah dilancarkan hari ini di Malaysia, Singapura, Thailand, Filipina dan Australia.

Jom muat turun sekarang di sini: https://onmyojitcg.onelink.me/NZxL/48f340fc

Onmyoji: The Card Game adalah permainan kad duel yang berasal dari Onmyoji IP. Ia mewarisi pemandangan dunia fantasi gaya Jepun yang ikonik, di mana pemain melangkah ke Shinkiro, tanah eksklusif Yokai dan menikmati Hyakubun, permainan kad paling popular di sana. Dengan setiap pertarungan, pemain akan dapat membuka cerita menarik tentang Yokai dan menemui Shikigami kegemaran mereka dari Onmyoji sekali lagi.
Onmyoji: The Card Game mengadopsi permainan duel kad baru, yang memerlukan pemain membina geladak dengan 4 Shikigami dan kad eksklusif mereka. Setiap kad mempunyai fungsi unik, memberikan duel dengan peningkatan kad, transformasi dan kombinasi.
Sepanjang tempoh pelancaran, banyak barang dan aktiviti percuma sedang menunggu anda.
Aktiviti 1: Melancarkan Bonus Rally

Selepas permainan dilancarkan secara rasmi, bonus untuk semua pemain akan dibuka mengikut nombor rally. Terdapat 5 bilangan sasaran rally, semakin banyak pemain yang berpartisipasi semakin besar bonus: Gold * 6666 untuk mencapai 20,000, Myth Scroll * 10 untuk mencapai 100,000, Tiket Jikikaeru * 15 untuk mencapai 250,000, Talisman * 200 untuk mencapai 400,000, dan tajuk khas Joyful Gathering kerana berjaya mencapai sasaran akhir berjumlah 600,000.

Aktiviti 2: Ganjaran Harian Log Masuk Tujuh Hari

Setelah dilancarkan, pemain boleh log masuk dan mendapat ganjaran setiap hari pada 7 hari pertama, termasuk Pek Kad, kad eksklusif Shikigami yang popular — Evolved: Shuten Doji, SSR rawak, dan kad khas – Kumpulkan Bersama.
Untuk kandungan yang lebih terperinci, sila ikuti Laman web rasmi Onmyoji Card Game, Facebook rasmi dan YouTube untuk mendapatkan maklumat terkini. Jangan lupa baa segalanya mengenai permainan ini di sini.
 Muat turun di sini

Onmyoji: The Card GamePublisher: NetEase GamesDeveloper: NetEase GamesRelease Date: 2020-10-22Android, iOS
Onmyoji: The Card Game, spinoff dari Onmyoji, adalah permainan mudah alih kad duel. Ratusan pelukis terkenal dan pelakon suara bergabung dengan pasukan pembangunan untuk mewujudkan syurga Yokai.
Melangkah ke Shinkiro, kota kapal menara yang penuh misteri, dan terokai tanah Yokai yang dijanjikan. Di sini anda akan merasakan Hyakubun — permainan kad yang menjadikan Yokai menjadi kegilaan.

Jangan lupa untuk ikuti kami di TikTok!
  @gamersantaimy
Tags: netease gamesOnmyojiOnmyoji: The Card Game


Amazon Games & Crystal Dynamics bekerjasama keluarkan Tomb Raider terbaru!

Terbaru, Amazon Games dan Crystal Dynamics kini bekerjasama untuk mengeluarkan ansuran terbaru Tomb Raider ke pelbagai platform di mana Crystal Dynamics akan membangunkannya manakala Amazon Games akan menerbitkan game tersebut secara global.

Ansuran Tomb Raider ini masih tidak belum diberi tajuk lagi tetapi kita telah didedahkan yang game ini bakal meneruskan kisah Lara Croft yang telah ditinggalkan di dalam siri Shadow of the Tomb Raider. Dalam game ini, pemain akan berhadapan dengan teka-teki dan musuh yang sudah pasti berbeza dengan yang sebelum ini.

Buat masa sekarang, mereka masih tidak mengumumkan sebarang maklumat tambahan mengenai game terbaru Tomb Raider, tetapi mereka telah mengesahkan yang game ini akan dibangunkan menggunakan teknologi yang ditawarkan di dalam Unreal Engine 5.
Game terbaru Tomb Raider ini telah diumumkan sejak awal tahun lalu di mana Crystal Dynamics mengesahkan yang mereka sedang berusaha untuk menyiapkan game tersebut. Namun, dengan pengumuman tersebut, Square Enix telah membuat keputusan untuk menjual Crystal Dynamics bersama IP Tomb Raider kepada Embracer Group.

Francais Tomb Raider telah berkembang pesat sejak ansurannya yang pertama pada tahun 1996. Sejak daripada itu, Tomb Raider telah memenangi banyak anugerah seperti Game of The Year bagi Tomb Raider (2013). Menerusi “Survivor Trilogy” yang terdiri daripada Tomb Raider (2013), Rise of the Tomb Raider (2015) dan Shadow of the Tomb Raider (2018), mereka telah memperoleh lebih daripada 200 pencalonan dan anugerah “Best of”.

Saya ingin mengingatkan anda bahawa ansuran terbaru Tomb Raider masih lagi dibangunkan dan banyak maklumat yang masih tidak didedahkan termasuk tarikh pelancaran, platform dan banyak lagi. Apa yang kami pasti adalah Crystal Dynamics akan bekerjasama dengan Amazon Games untuk melancarkan game Tomb Raider ini ke pelbagai platform secara global.
Ikuti Gamer Santai untuk mendapatkan lebih banyak liputan menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Amazon GamesCrystal DynamicsTomb Raider


Pra-pesan figura eksklusif S.H. Figuarts Super Saiyan Son Goku Clone bernilai RM150 sekarang!

Saya ada berita baik untuk semua peminat Dragon Ball hari ini kerana Tamashii Nations telah mendedahkan sebuah figura eksklusif baru, sempena acara Dragon Ball Games Battle Hour.Di sini, saya ingin memperkenalkan S.H. Figuarts Super Saiyan Son Goku Clone! Berdasarkan watak dari game Dragon Ball FighterZ, figura ini mempunyai ketinggian 14 cm dan mempunyai tangan yang boleh ditukar ganti, dan tiga ekspresi muka berbeza.

1 of  3

-
+

Bagi mereka yang tidak tahu, watak “Clone” adalah replika yang dibuat oleh Android 21 dan muncul dalam mod cerita Dragon Ball FighterZ. Ia diciptakan dari sel Goku dan boleh tumbuh dengan cepat agar boleh untuk menguasai dunia. Walaupun mempunyai banyak persamaan dengan Goku, klon ini mempunyai skema warna yang lebih gelap, kulit pucat dan mata yang merah.

Figura tersebut bernilai sebanyak RM 150.90 dan akan tersedia secara eksklusif untuk acara Dragon Ball Games Battle Hour, yang bakal berlangsung pada 6 Mac. Anda kini boleh membuat pra-pesanan di kedai rasmi Bandai Namco di sini.
Dragon Ball Games Battle Hour akan menampilkan tiga permainan kompetitif iaitu Dragon Ball FighterZ, Dragon Ball Super Card Game dan Dragon Ball Legends dalam satu acara yang dipenuhi dengan pelbagai program lain yang berkaitan francais Dragon Ball.

Peminat dari seluruh dunia boleh melihat acara ini dengan menyertai program interaktif dalam talian yang berlangsung serentak bersama pertandingan. Di lobi, para peserta juga dapat berinteraksi dengan peminat lain dan membuat avatar unik untuk mengekspresikan personaliti mereka!
Selain daripada figura di atas, peminat boleh mendapatkan beberapa produk dan barangan tambahan termasuk:

Untuk maklumat lanjut, anda boleh tekan pautan ini. Untuk membaca segala liputan kami tentang Dragon Ball, sila tekan sini.

Jangan lupa untuk ikuti kami di TikTok!
  @gamersantaimy
Tags: Dragon BallDragon Ball Games Battle HourS.H. FiguartsSuper Saiyan Son Goku Clone


Game ‘Snake’ boleh dimainkan di Google Maps sempena April Fools!

Permainan Nokia yang mula-mula diperkenalkan di Nokia 6110 pada tahun 1997, iaitu Snake kini dipamerkan semula untuk Google Maps dalam sambutan Hari April Fool 2019. Korang boleh memainkannya pada aplikasi iOS Google Maps dan Android dengan menekan menu bar di sebelah kiri aplikasi dan memilih option untuk bermain. Aplikasi ini akan kekal sepanjang minggu ini dan Google juga akan melancarkan website gamenya tersendiri jika korang tidak mempunyai aplikasinya.

Perbezaannya dengan game Snake yang biasa ialah korang tidak akan bermain sebagai ular kali ini. Sebaliknya, korang akan bermain sebagai kenderaan pengangkutan awam, contohnya bas double decker di London, cable car di San Francisco, dan bullet train di Tokyo, di mana tugas korang adalah untuk mengambil penumpang di bandar tersebut.

Ini adalah tradisi Google ketika April Fools’ dengan memperkenalkan pelbagai easter eggs kepada pengguna. Kini, korang boleh bermain game klasik itu di bandar-bandar utama. Bercakap mengenai Google, mereka baru sahaja umumkan beberapa minggu yang lalu tentang Google Stadia iaitu platform game terbaru yang boleh dimainkan game triple AAA hanya di Google Chrome!
Website: Google Maps
Jangan lupa untuk ikuti kami di TikTok!
  @gamersantaimy
Tags: april foolgooglegoogle mapStadia


Siapakah M.O.D.O.K? Penjelasan ringkas mengenai MODOK dalam versi komik & MCU!

Ant-Man and The Wasp: Quantumania tinggal beberapa hari sahaja lagi untuk ditayangkan di pawagam Malaysia. Dengan kesempatan ini, kami ingin mengongsikan sedikit tentang perbezaan antara MODOK yang ada dalam komik dan juga MCU yang bakal muncul dalam filem Ant-Man and The Wasp: Quantumania nanti.

Sebelum itu, berikut adalah sinopsis Ant-Man and The Wasp: Quantumania:

Selepas peristiwa “Avengers: Infinity War” dan “Avengers: Endgame,” Scott Lang (Paul Rudd) dan Hope Van Dyne (Evangeline Lilly) kembali meneruskan pengembaraan superhero mereka sebagai Ant-Man dan The Wasp.Bersama dengan ibu bapa Hope – Janet Van Dyne (Michelle Pfeiffer) dan Hank Pym (Michael Douglas), serta anak perempuan Scott – Cassie Lang (Kathryn Newton), seluruh keluarga mendapati diri mereka terperangkap di Quantum Realm, dan berjumpa dengan makhluk yang unik dan pelik.Maka, mula sebuah pengembaraan yang memaksa masing-masing melampaui batas fikiran sambil menghadapi Kang the Conqueror, ancaman terbaharu selepas Thanos.
MODOK versi komik

MODOK atau nama lainnya adalah “Living Computer” telah membuat penampilan pertamanya pada tahun 1971 dalam Captain America #133. Dalam komik tersebut, Captain America sedang menjalankan misi untuk menyelamatkan Agent 13 di mana pada waktu itu penyamarannya telah terbongkar semasa mencuba untuk mengetahui tentang kewujudan MODOK.
Lalu, dia telah ditahan di salah satu kapal selam AIM. Apabila Captain America cuba untuk mencari Agent 13, MODOK akhirnya menonjolkan dirinya dan menyerang Captain America dengan “mind beam”.
Dia muncul sebagai kepala gergasi dalam sut mekanikal yang terapung. Sut tersebut telah direka oleh saintis di AIM untuk menakluk dunia. Sebelum di bertukar menjadi MODOK, dia merupakan seorang manusia yang bernama George Tarleton dan bekerja dengan Scientist Supreme untuk mencipta Cosmic Cube.

Kemudian, dia telah dipaksa untuk masuk ke dalam “alteration chamber” bagi meningkatkan kecerdasannya dan telah bertukar menjadi “Human Computer/Living Computer”. Dia sebenarnya adalah tikus makmal untuk saintis AIM dan “alteration chamber” telah menukarnya menjadi “Human Computer/Living Computer”.
Saiz otaknya semakin membesar manakala anggota badannya yang lain mengecil. Dengan memperoleh kuasa baharu, dia telah menggulingkan Scientist Supreme dan menjadi ketua baharu AIM. Malangnya, tentera AIM langsung tidak mengendahkan arahannya dan cuba untuk meninggalkan kapal selam tersebut.

Mengetahui yang tentera AIM akan meninggalkan kapal selam tersebut, Captain America bersama Agent 13 pun ikut bersama mereka melarikan diri. Tetapi apabila MODOK mengetahui perkara tersebut, dia mengaktifkan “self-destruct” dan meletupkan kapal selam itu.
Nasib baik, semua orang selamat dan tiada siapa yang terbunuh dalam letupan tersebut. MODOK yang mengaktifkan “self-destruct” juga terselamat kerana dia telah mencipta “mental force field” yang melindungi dirinya daripada mati terbunuh.
MODOK versi MCU

Versi MCU sangatlah berbeza dengan versi komik di mana MODOK yang ditampilkan di dalam filem Ant-Man and The Wasp: Quantumania sangatlah berbeza sama sekali di mana dia langsung tiada kaitan bersama Captain America.
Malah, Darren Cross yang menjadi Yellowjacket dalam filem Ant-Man pertama akan menjadi MODOK dan bukannya George Tarleton seperti yang tertulis di komik.
Menurut trailer Ant-Man and The Wasp: Quantumania, Marvel telah mendedahkan yang Darren Cross telah bertukar menjadi MODOK. Untuk memperkenalkan watak MODOK di bumi mungkin agak susah, jadi Marvel telah menjumpai jalan penyelesaian di mana mereka memulakannya dengan mengecilkan Yellowjacket menjadi sub atom.

Anda mungkin akan perasan bahawa Yellowjacket telah mengecil bermula dengan anggota tangannya dan secara tidak langsung badannya menjadi cacat. Apabila telah menjadi subatom, Kang mungkin telah menjumpai dengan keadaan yang cacat dan telah membantunya untuk bertahan sehingga menjadi MODOK.
Dalam masa yang sama, Kang mungkin turut membantu dalam meningkatkan kecerdasannya kerana Kang the Conqueror sendiri adalah seorang genius dalam bidang teknologi. Besar kemungkinan Kang sendiri yang memberikan peralatan terapung untuk membantu MODOK stabil dan bergerak. Dan disebabkan perkara itu, MODOK merupakan orang kanan Kang.

Buat masa sekarang, kuasa MODOK di MCU masih tidak didedahkan sehingga filem ini ditayangkan. Namun, apa yang kami tahu, dia mempunyai otak seperti komputer yang boleh memproses dan menyimpan data pada kelajuan kilat. Dia juga mempunyai kuasa “psychic” dan “psionic” untuk membolehkan dia mencipta “mental force field”.
Memandangkan asal usulnya jauh berbeza dengan versi komik, mungkin kuasa yang ditampilkan di dalam MCU juga akan berlainan sedikit.

Apapun, itu sahaja yang ingin kami kongsikan berkenaan MODOK di dalam versi komik dan juga MCU. Saya ingin mengingatkan anda bahawa Ant-Man and The Wasp: Quantumania bakal ditayangkan di Malaysia pada 16 Februari 2023.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Ant-Man and the Wasp: QuantumaniakomikmcuMODOK


Call of Duty: Vanguard didedahkan! Akan datang ke Warzone!

Berita mengenai permainan ini pernah dibocorkan minggu lalu dan sekarang secara rasmi, Call of Duty: Vanguard didedahkan sebagai permainan Call of Duty 2021 serta lengkap dengan tema Perang Dunia ke 2! Tetapi apa yang didedahkan hari ini hanyalah teaser, selebihnya akan didedahkan pada hari Khamis ini 19 Ogos dan dikatakan akan hadir ke dalam battle royale Call of Duty: Warzone! Sebelum itu, jom saksikan trailer teaser Vanguard di bawah;

Pendedahan Call of Duty: Vanguard akan berlangsung pada pukul 10:30 pagi PT pada 19 Ogos (1.30am 20 Ogos) di Warzone. Activision mengungkapkan pengungkapan sebagai   Battle of Verdansk, menjanjikan bahawa pemain akan dapat melihat Vanguard secara langsung dalam permainan. Sebelum Call of Duty: Vanguard didedahkan, pemain Call of Duty: Warzone akan dapat mengambil bahagian dalam acara waktu terhad dengan Double XP, Double Weapon XP, dan Double Battle Pass XP.

Kemas kini Season 5 baru-baru ini dalam Black Ops Cold War dan Warzone membocorkan sejumlah butiran mengenai Vanguard, termasuk seni utamanya, tempoh WW2, beta terbuka, dan banyak lagi. Activision telah berjanji bahawa “lebih banyak maklumat” akan diikuti, jadi masih belum dapat dilihat dengan tepat bagaimana gameplay permainan  ini akan hadir. Terdapat spekulasi bahawa Call of Duty: Warzone Red Doors mungkin terlibat, tetapi kemungkinan juga pendedahan itu hanya terdiri daripada trailer yang harus dilihat oleh pemain di Warzone. Walau apa pun keadaannya, peminat Call of Duty akan mengetahuinya akhir minggu ini.
Seperti yang diingati oleh peminat, Activision melakukan sesuatu yang serupa dengan Call of Duty: Black Ops Cold War yang didedahkan tahun lalu, mengesahkan adanya permainan tersebut melalui acara Warzone. Ada kemungkinan bahawa Call of Duty: Black Ops Cold War yang didedahkan di Warzone adalah petunjuk baik tentang apa yang dapat diharapkan oleh peminat dari Vanguard pada 19 Ogos ini, tetapi ia mungkin juga akan berbeza dari yang diingini. Sehingga 19 Ogos berlangsung, atau sehingga Activision memutuskan untuk berkongsi lebih banyak maklumat, semua peminat boleh membuat spekulasi.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Selain itu di kebocoran sebelum ini, Call of Duty: Vanguard akan mempunyai jumlah pemain berbilang pemain yang ramai dan ia akan mempunyai beberapa integrasi serius dengan Call of Duty: Warzone. Ada mengatakan bahawa Vanguard akan membawa peta Warzone yang baru, dan mungkin itu akan menjadi sebahagian daripada pendedahan pada 19 Ogos. Masih banyak persoalan mengenai Call of Duty: Vanguard ini, tetapi sudah semestinya kita perlu menantikan pendedahan rasmi nya tengah pagi Jumaat ini ok!
Sumber: COD
Jangan lupa untuk ikuti kami di TikTok!
  @gamersantaimy
Tags: ActivisionCall of Duty 2021Call of Duty: VanguardCall of Duty: Warzone


Manga Jujutsu Kaisen kena sensor di Malaysia, kes AOT terjadi sekali lagi

Pada Februari tahun lepas, Malaysia menjadi viral selepas mendapati watak-watak dalam manga Attack On Titan memakai ‘seluar dalam hitam’, sarong dan sebagainya untuk ‘menutup aurat’. Kini untuk Februari 2022, Jujutsu Kaisen pula adalah manga seterusnya untuk kena sensor di Malaysia menurut laporan dari SAYS.

Dikongsi melalui group Facebook ‘subtle malaysian traits’, seorang netizen bernama Kelsey Mun merasa terkejut selepas melihat Mei Mei — salah satu watak sokongan Jujutsu Kaisen — ‘menutup aurat’ di sebuah kedai buku terkenal di Kuala Lumpur. Secara lebih khusus lagi, imej yang ditapis adalah muka depan untuk jilid ke-12 manga Jujutsu Kaisen yang ditutup memakai kertas putih di bahagian dada.

Muka depan untuk jilid lain Jujutsu Kaisen di tidak ditapis kerana tidak menunjukkan imej “eksplisit”. Menurut SAYS, Mun berkata dia terhibur dengan penapisan ini dan dia tidak faham mengapa muka depan manga perlu ditutup dengan sehelai kertas.
“Ia bukan menunjukkan payudara,” lalu menambah, “Ini mengingatkan saya tentang Attack On Titan memakai seluar sekali lagi.”
Imej original tidaklah menunjuk bahagian dada, cuma watak tersebut “posing” dalam cara yang agak “eksplisit” di mana rambut dan lengan tangan menutup bahagian dada. Berikut adalah gambar perbandingan:

Bukan Jujutsu Kaisen sahaja yang kena. Seorang netizen juga memberitahu bahawa muka depan untuk manga Chainsaw Man turut kena sensor. Imej di bawah adalah untuk manga Chainsaw Man jilid 6 yang menunjukkan Reze (salah satu watak sokongan) sedang telanjang bulat sambil menutup bahagian “penting”. Berikut adalah gambar perbandingan:
Sumber – Jonathan Ng Hann Tung
Bagi kes tahun lepas tentang  Attack on Titan, seorang pengguna Twitter bernama @WallyyTheGreat memuat naik imej Attack on Titan versi Malaysia yang menunjukkan adegan Attack Titan melawan Warhammer Titan. Yang peliknya dalam gambar itu ialah kedua-dua Titan tersebut memakai seluar dalam. Tidak lama kemudian, netizen mula mengedit gambar tersebut sehingga mereka memakai sarong, baju kurung dan lain-lain.

Apa pendapat anda tentang kes Jujutsu Kaisen dan Chainsaw Man kena sensor di Malaysia? Jom kongsi pendapat di ruang komen!
Sumber – SAYS (segala hak gambar adalah hak milik individu yang dinamakan)
Jangan lupa untuk ikuti kami di TikTok!
  @gamersantaimy
Tags: Jujutsu KaisenMalaysiamangasensor


[Review] Monster Hunter Stories 2: Wings of Ruin spin-off terbaik untuk beginner JRPG

Ramai peminat Monster Hunter sangat teruja dengan ketibaan siri spin-off francais, iaitu Monster Hunter Stories 2: Wings of Ruin (MHS 2) pada 9 Julai yang lalu. Game ini memberikan pemain untuk menjalin ikatan dan membesarkan Monsties mereka, menjadi Rider, melawat pelbagai tempat menarik melalui kisah dan quest yang ada di dunia Monster Hunter. Capcom telah mengumumkan game ini tersedia untuk Nintendo Switch dan PC melalui Steam semasa acara Nintendo Mini Direct bulan September 2020 yang lalu, dan ianya menjadi salah satu tajuk yang dinantikan.

Bagi mereka yang sudah biasa bermain dengan game utama, mungkin mereka akan mendapati MHS 2 mempunyai identiti tersendiri. Walaupun Capcom masih mengekalkan banyak elemen dan formula dari siri, tetapi game ini masih mempunyai daya tarikan tersendiri yang sesuai untuk pemain seperti saya. Gameplay dan jalan ceritanya yang kasual memberikan pemain baru mudah untuk mengikuti kisah pengembaraan dalam game ini. Tanpa membuang masa, jom baca review Monster Hunter Stories 2: Wings of Ruins ini!
Jalan cerita

Di MHS 2, anda bermain sebagai cucu kepada Red, seorang legenda Rider dari Mahana Village. Kisahnya bermula apabila Rathalos dari seluruh dunia telah hilang, dan mereka mengesyaki bahawa ianya disebabkan oleh fenomena Red Light misteri yang mempunyai kaitan dengan Wings of Ruin. Sebagai Rookie Rider, anda akan bersama Kayna dan Navirou (kucing peneman yang bercakap) telah diamanahkan untuk menjaga sebiji telur Rathalos yang diberikan oleh gadis Wyverian bernama Ena. Mereka diingatkan supaya berhati-hati, kerana Rathalos yang lahir dari telur tersebut dikatakan bakal membawa kekacauan dan kehancuran pada dunia.
Sepanjang pengembaraan, pemain akan bertemu dengan ramai watak baru seperti Kayna, Alwin, Kyle, Tsukino dan beberapa watak yang kembali semula iaitu Lilia, Reverto dan Avinia. Setiap watak ini akan terlibat dalam kisah pengembaraan dan membantu menjadi ahli parti anda, dengan gaya pertarungan unik yang berbeza bersama Monstie mereka.

Walau bagaimanapun, untuk game yang telah menekankan kisahnya terutama pada tajuk, jalan cerita MHS 2 menjadi terlalu ringkas dan mudah diramalkan. Capcom telah menggunakan formula yang kebanyakannya sudah digunakan dalam game JRPG lain, dan jika anda peminat genre ini mungkin tidak banyak perkara yang hebat untuk dikagumkan. Namun, untuk pemain baru mungkin menganggap kisah dalam game ini sangat menarik untuk dimainkan.
Gameplay

Dari segi gameplay, MHS 2 mempunyai perbezaan dengan siri Monster Hunter lain, kerana anda akan bermain dengan sistem turn-based seperti kebanyakan genre JRPG tradisional. Dalam game ini terdapat dua segmen gameplay, iaitu bahagian ekplorasi dan pengembaraan.
Untuk gameplay di bahagian ekplorasi, anda akan mendapat akses ke kawasan-kawasan tertentu sekitar kampung di permulaan game, dan akan menjelajah lebih jauh sepanjang perjalanan cerita. Penjelajahan jarak jauh lebih mudah dengan bantuan Monstie anda yang boleh dinaiki pada bila-bila masa ketika berada di tempat terbuka. Setiap peta sangat luas dan dipenuhi dengan pelbagai sumber untuk dikumpulkan seperti herb, mining material, Zenny dan item bernilai seperti Bottle Cap yang boleh ditukarkan ke item rare di Hub. Bottle Cap boleh didapati apabila anda menjelajahi ke kawasan Everden atau menyelesaikan Quest.
Aktiviti yang boleh dilakukan bersama Monster dan Monstie!

Anda juga boleh mengakses ke kawasan lain yang bersambung dengan peta utama, iaitu Monster Den dimana pemain akan dibawa ke sarang Monster untuk mengambil telur mereka bagi menetaskan Monstie baru. Peneman anda Navirou akan menilai telur yang diambil sama ada ia mempunyai potensi memiliki gen yang rare atau tidak. Anda dapat membezakan jika ia adalah sarang Monster yang mempunyai rare gen melalui petunjuk batu emas yang berada di sekitar sarang tersebut.

Perkara lain yang ada di bahagian ekspedisi adalah setiap Monstie mempunyai kemampuan berbeza yang mereka boleh gunakan untuk melintasi ke kawasan tertentu, dan ianya berbeza berbanding game Monster Hunter lain, dimana watak anda perlu melakukan tindakan tertentu dengan menaiki Monstie. Malah, tidak semua Monstie boleh melakukan aksi lapangan yang sama, contohnya anda memerlukan Monstie jenis air untuk berenang dan Monstie jenis pantas untuk melompat ke seberang jurang.
Bertarung dengan Monstie

Tambahan pula, pemain boleh terlibat dalam pertempuran apabila mendekati Monstie yang berkeliaran, sama ada mereka sedang bersantai atau mengejar anda. Perkara yang menarik perhatian saya ketika dalam pertempuran ialah Monstie anda akan bertindak sebagai ahli parti, dan salah-satu daripadanya sangat diharapkan berbanding yang lain. Walaupun MHS 2 mempunyai gameplay turn-based JRPG tradisional, tetapi ia sangat menarik kerana anda dapat melihat sistem ini sama dengan game Monster Hunter lain. Sebagai contoh, arahan serangan asas terbahagi kepada tiga jenis, iaitu Power, Speed, dan Technical.
Jenis serangan ini boleh dipilih semasa pertempuran seperti permainan sebelum ini. Anda boleh mengenal pasti corak serangan Monster dengan memahami cara lawannya kerana setiap jenis serangan mempunyai kelemahan dan kekuatannya tersendiri, seperti contoh Speed boleh mengalahkan Power, Technical boleh mengalahkan Speed, dan Power boleh menewaskan Technical. Setiap serangan monster tidak hanya terhad kepada satu corak sahaja, tetapi ia akan berubah mengikut situasi.

Selain itu, terdapat juga meter biru dipanggil Kinship Gauge yang bertindak sebagai Magic Point untuk membolehkan anda melakukan Skill. Sama seperti serangan biasa, Skill juga mempunyai tiga jenis serangan yang lebih kuat dan mampu memberi kesan status, bergantung pada senjata digunakan. Kinship Gauge juga boleh digunakan dengan pelbagai cara, seperti melakukan Double Attack bersama Monstie untuk menghalang musuh dari membalas serangan anda, atau membuat serangan maut pada masa yang tepat.
Sistem Kinship Gauge juga memberikan pemain untuk menunggang Monstie ketika dalam pertempuran serta membolehkan anda untuk memulihkan kesihatan apabila meternya sudah penuh dan keluar pilihan “Riding”. Ini boleh dikira sebagai mod Power-up, tetapi pada masa anda juga boleh jatuh dari Monstie apabila kalah Head-to-Head sebanyak dua kali. Sekiranya anda dapat mengekalkan Riding dalam jangka masa yang lebih lama, maka Kinship Gauge boleh meningkat ke tahap lebih tinggi untuk membolehkan pemain menggunakan Kinship Skill lebih kuat semasa menunggang Monstie di waktu lain. Namun, anda perlu tahu bahawa apabila menggunakan Kinship Skill secara automatik akan melepaskan Monstie mereka selepas itu. Jadi, pemain perlu mempertimbangkan waktu terbaik untuk menggunakan Skill semasa Riding.
Senjata membantu dalam menewaskan musuh

Bercakap mengenai senjata, pemain boleh membawa tiga senjata dalam pertempuran dan ianya boleh ditukar pada bila-bila masa sahaja. Ianya sangat penting kerana ada ketika senjata yang digunakan tidak berkesan keatas musuh tertentu, seperti mereka melindungi diri menggunakan objek tumpul yang mudah dihancurkan oleh Hammer. Setelah anda berjaya memecahkan pertahanan musuh, mereka akan mengalami damage kritikal dan ini adalah peluang untuk anda menewaskannya dengan mudah. Biasanya, saya akan terus menggunakan Kinship Skill sebagai serangan utama bagi menghasilkan damage sehingga 60% pada HP musuh.
Di samping itu, terdapat had untuk watak pemain dapat dihidupkan kembali setelah dikalahkan, dengan melihat pada meter Heart dibawah Kinship Gauge. Jika anda kehilangan tiga Heart atau ditewaskan sebanyak tiga kali dalam satu pertempuran, maka pertarungan akan tamat. Jadi, walaupun ia mudah kerana tidak perlu bimbang untuk menyimpan seberapa banyak item untuk dihidupkan semula, tetapi anda masih tidak boleh menghidupkan semula watak lebih dari tiga kali.

Secara keseluruhannya, saya mendapati game ini sangat mudah, strategik dan lebih pantas kerana ia mempunyai gabungan JRPG tradisional dan beberapa elemen dari Monster Hunter klasik. Namun, saya kurang menyukai bahagian ekspedisi ini kerana kebanyakkan kawasan di luar Hub atau bandar utama tidak mempunyai pelbagai aktiviti menarik.
Dapatkan quest di Hub

Hub adalah tempat utama dimana pemain dapat berinteraksi dengan penduduk tempatan, menerima quest, dan mendapatkan pelbagai kemudahan, termasuk rumah sendiri. Seperti dalam game Monster Hunter lain, akan ada Quest Board di mana anda boleh menerima pelbagai jenis sub-quest untuk mendapatkan hadiah tambahan, Market untuk membeli item dan Armory & Smithy bagi membeli atau menempa peralatan. Ianya nampak lebih ringkas berbanding Hub di Monster Hunter sebelum ini, kerana anda hanya boleh memburu Monstie tertentu dan mengumpulkan bahan yang cukup untuk membuat satu armor. Pemain juga boleh mengumpulkan Blue Mushroom dengan mudah untuk membuat Potion sebanyak mungkin kerana ianya sangat senang didapatkan.
Dari segi quest yang boleh dipilih, terdapat beberapa sub-quest tersedia dari NPC dan anda boleh meluangkan masa menyelesaikannya semua dalam satu masa. Walaupun agak memakan masa, tetapi ia akan memberi ganjaran yang sangat berbaloi dan dapat membantu ketika melakukan quest berbahaya di waktu lain. Kemudahan lain yang boleh membantu anda melakukan quest adalah seperti Prayer Pot, untuk memberi pelbagai blessing atau bonus pada karakter, dan Melynx Inc., dimana pemain boleh menukar Bottle Cap dengan item Rare.
Menetaskan Monstie

Dalam Monster Hunter Stories 2: Wings of Ruin, terdapat sebuah fasiliti penting dipanggil Stables dimana pemain boleh menguruskan Monstie dan telur mereka. Selain dari menjadi tempat menetaskan telur Monstie, pemain boleh menggunakan Rite Channeling untuk menguruskan Gen bagi mendapatkan Monstie yang kuat seperti dimahukan. Namun, ada ketika beberapa Monstie yang saya miliki akan kembali ke jenis serangan asal walaupun telah menukarnya ke jenis lain dengan stats lebih sesuai. Tetapi, sekurang-kurangnya ada beberapa peningkatan Quality of Life ketika memilih Gen yang memberikan anda bonus paling optimum.
Mod Multiplayer
Dalam game ini, pemain boleh mencuba mod multiplayer dimana mereka boleh bersama rakan untuk memburu telur Monstie serta mencari item rare. Mod ini hampir sama dengan oline co-op yang ada pada game Monster Hunter sebelum ini, dimana anda boleh bersama sehingga 4 pemain untuk memburu Monster. Namun saya tidak dapat mencuba mod multiplayer kerana agak sukar untuk mencari pemain lain disebabkan game ini masih baru, jadi saya banyak menghabiskan masa bermain di mod single-player dengan melengkapkan sub-quest sahaja.
Penutup

Secara keseluruhannya, saya sangat menyukai gameplay yang ada di Monster Hunter Stories 2: Wings of Ruin kerana ia amat mudah serta kasual untuk dimainkan dan mempunyai banyak aktiviti menarik boleh dilakukan. Bagi mereka yang baru mencuba meminati JRPG, game ini amat sesuai kerana anda boleh mengetahui kelemahan musuh dengan memerhatikan jenis serangannya melalui sistem pertarungan sistem turn-based.
Walaupun tidak banyak Monster yang ditampilkan dalam game utama, tetapi anda masih boleh mengumpul pelbagai jenis Monster dengan cara mencuri telur dari sarang mereka dan menetaskannya di Stable. Malah, anda juga boleh mencipta Monstie dengan kebolehan baru melalui hasil pemilihan Gen yang terbaik dan sangat membantu dalam pertempuran. Pemain pastikan akan rasa seronok bermain game ini kerana sepanjang pengembaraan di Monster World, anda ditemani sahabat Monstie dalam pertempuran dan melakukan quest.

Walau bagaimanapun, game ini tetap mempunyai beberapa kekurangan seperti dari segi jalan cerita agak lambat berkembang dan sangat mudah untuk diramalkan. Musuh dalam game ini juga amat mudah ditewaskan kerana mereka hanya kekal pada satu jenis serangan dan anda boleh mengetahui bila ia akan menyerang watak pemain. Namun, bagi saya semua ini tidak menjadi masalah yang besar sehingga mengganggu jalan cerita di Monster Hunter Stories 2, kerana ianya masih seronok untuk dimainkan.
Dari segi prestasi, sepanjang saya bermain di PC ia memberikan pengalaman yang cukup stabil, tetapi ada beberapa kali game ini akan mengalami gangguan crash dan saya terpaksa menutupnya. Walaupun saya sudah mendapatkan kemaskini terbaru, tetapi crash itu tetap berlaku walaupun tidak terlalu kerap. Nasib baiklah game ini mempunyai ciri auto-save, jadi saya tidak begitu risau jika masalah crash berlaku ketika bermain.

Sampai disini sahaja review saya tentang Monster Hunter Stories 2: Wings of Ruin. Bagi yang ingin mendapatkan game ini, anda boleh membelinya salinan digitalnya di Nintendo eShop atau di Steam pada harga RM248 sahaja! Untuk membaca segala liputan kami berkaitan game ini, anda boleh tekan sahaja pada pautan yang tersedia.
 Muat turun di sini

Monster Hunter Stories 2: Wings of RuinRelease Date: 2021-07-09Nintendo Switch, Steam
Monster Hunter Stories 2: Wings of Ruin adalah permainan video main peranan yang akan datang yang dikembangkan dan diterbitkan oleh Capcom untuk Nintendo Switch dan Microsoft Windows. Ini adalah gelaran spin-off dalam siri Monster Hunter dan sekuel Monster Hunter Stories. Permainan ini dijadualkan dilancarkan di seluruh dunia pada 9 Julai 2021.

Jangan lupa untuk ikuti kami di TikTok!
  @gamersantaimy
The Review

                    Monster Hunter Stories 2: Wings of Ruin

8
Score

Spin-off Monster Hunter yang sesuai untuk pemain JRPG baru

PROS
 Gameplay mudah dimainkan Jalan cerita yang kasual dan tidak rumit Pelbagai aktiviti menarik boleh dimainkan Grafik yang bagus

CONS
 Kurang Monster di game utama Masalah crash ketika bermain di PC

Review Breakdown

Sesuai untuk pemain baru JRPG
0

Tags: CapcomMonster Hunter Stories 2: Wings of Ruinnintendo switchPCReview Penuh


[UPDATE] Comel!! Animal Crossing x PUMA Wild Rider nampaknya akan tiba!

UPDATE:
Kolaborasi PUMA x Animal Crossing: New Horizons Collection akan dijual pada nilai harga bermula RM179 hingga RM579 mulai 18 September 2021 di kedai PUMA terpilih seperti PUMA Mid Valley, Tropicana Garden, Paradigm JB, ATMOS KL (Mid Valley), SoleWhat (The Gardens).

Berita gembira pada peminat Animal Crossing kerana tidak ada kekurangan pilihan bagi mereka yang ingin memakai pakaian bertema permainan ini. Jika sebelum ini peruncit terkenal UNIQLO telah mengeluarkan baju siri UT untuk Animal Crossing, kali ini PUMA turut tidak melepaskan peluang untuk melancarkan Animal Crossing x PUMA Wild Rider bertema permainan popular ini!

👀 pic.twitter.com/oPsEzWHYYo— PUMA (@PUMA) August 26, 2021

Pendedahan rasmi masih di beri sedikit-sedikit teased, tetapi nasib ada Sneaker Freaker telah menawarkan pandangan pertama pada koleksi baru ini, yang “akan menampilkan gaya untuk orang dewasa dan anak-anak.” Sneakers yang tiba ini adalah varian edisi khas dari barisan Wild Rider PUMA dan menggabungkan estetika warna pastel lembut permainan dengan hijau dan biru yang menenangkan. Baik logo PUMA dan logo daun Animal Crossing terlihat di bahagian belakang, dan di dalam tapaknya, juga logo Animal Crossing: New Horizons dapat dilihat dekat tumit. Set “Suede dan Future Rider” diatur untuk mengiringi garis Wild Rider.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Merujuk kepada permainan kegemaran di Nintendo ini,  PUMA Wild Rider dibayangkan semula dengan warna semula jadi dan grafik asli dari permainan. Panel suede pada bahagian jari kaki dan tumit menambah sentuhan mewah, sementara jalur PUMA putih menambah sedikit penjenamaan halus pada campuran. Karakter grafik mini berpakaian di bahagian atas, dengan label lidah PUMA berwarna coklat dicampurkan dengan grafik daun yang menambah tema Animal Crossing. Di bawah, kami mendapat bahagian tengah putih dengan bahagian luar coklat tanah. Nampak juga ada bekas comel yang mengisi tali lebihan untuk sneakers ini.

Bukan setakat sneakers, terdapat juga hoodie yang menampilkan pelbagai wajah penduduk kampung yang paling dikenali di bahagian belakang permainan ini, yang dipersembahkan dalam seni garis bergaya.

Animal Crossing adalah siri permainan video simulasi sosial yang dikembangkan dan diterbitkan oleh Nintendo dan dicipta oleh Katsuya Eguchi dan Hisashi Nogami. Bila pelancaran kolaborasi ini masih belum diketahui sebab PUMA pun hanya memberi teased. Tapi peminat Animal Crossing pasti akan beratur membeli Animal Crossing x PUMA Wild Rider ni kan! Warna yang ditampilkan memang cantik sangat! Apa-apa pun nantikan kemunculannya ok!
Jangan lupa untuk ikuti kami di TikTok!
  @gamersantaimy
Tags: Animal CrossingAnimal Crossing x PUMA Wild RiderPUMA


MARVEL Super War Season 3 bermula dengan Original Space War Armor untuk Iron Man dan Captain Marvel!

MARVEL Super War, permainan MOBA rasmi pertama Marvel untuk mudah alih, telah melancarkan Season 3 yang dinanti-nantikan bermula hari ini. Seiring dengan penambahan koleksi skin asli “Space War” muncul kepada Super Hero yang misterius dan hebat di Medan Perang Wakanda dan pengenalan Zone Invasion Beta.

Dengan perasmian Season 3, koleksi skin asli MARVEL Super War “Space War” menyambut dua ahli baru – Iron Man dan Captain Marvel. Diberikan dengan pakaian baru mereka, mereka akan bergabung dengan pasukan Captain America dan Black Panther dalam perjuangan mereka menentang pencerobohan Shi’ar Empire! Meneruskan reka bentuk klasik siri “Space War“, Planetary Armor baru untuk Iron Man dan Planetary Ace untuk Captain Marvel masing-masing mengandungi kesan khas yang unik yang menggambarkan kemampuan pertempuran antara bintang mereka, menggabungkan kekuatan Vibranium, teknologi Arc Reactor Stark Industries dan Proton Cannon yang perkasa.

Muncul dari “kepompong” yang dirancang untuk menciptakan bentuk kehidupan yang sempurna, dia diberi nama “Adam” oleh penciptanya – Enclave. Sekarang, Adam Warlock memerangi kejahatan di seluruh alam semesta dengan kemahuan luar biasa dan kekuatan kosmik mistik. Tidak lama lagi, wira yang sangat dinantikan akan membawa bakatnya sebagai Energy Hero ke medan perang MARVEL Super War.

Akhirnya, Zone Invasion, acara persaingan serantau pertama dalam MARVEL Super War, akan datang ke Thailand dan Filipina dahulu. Harap maklum bahawa acara ini masih dalam tahap beta, maklum balas dan cadangan yang berharga akan membantu mempercepat proses pengoptimuman dan menjadikan MARVEL Super War sebagai versi terbaiknya. Sekiranya ujian beta ini mendapat sambutan positif, acara ini akan tersedia secara meluas untuk Watchers di lebih banyak wilayah. Nantikan!

Terdapat juga kemas kini baru untuk Rank Match System dan juga Energy Core System. Antaramuka yang baru dan lebih baik dilengkapi dengan kesan 3D baru bersama dengan pengembaraan “Interstellar Voyage“, membawa peluang untuk meneroka ciri baru dan mencuba skin baru.
 Berkumpul dan Berjuang di medan perang Wakanda sekarang!
Untuk lebih informasi jagan lupa untuk singgah ikuti laman web rasmi Marvel Super War, Facebook dan YouTube mereka. Apa lagi Heroes? Jom berperang!
 Muat turun di sini!

MARVEL Super WarPublisher: NetEase GamesRelease Date: 2019-12-19Android
MARVEL Super War mempunyai Super Heroes dari semua francais Marvel! Bermain sebagai watak kegemaran anda atau pilih dari pemain hebat Heroes and Villains, masing-masing dengan gaya dan kemahiran yang unik dan bergabung dengan pergaduhan semua bintang utama dalam perlawanan MOBA!

Jangan lupa untuk ikuti kami di TikTok!
  @gamersantaimy
Tags: Adam WarlockMarvelMARVEL SUPER WARMARVEL Super War Season 3MOBASpace War


The King of Fighters XV akhirnya didedahkan bersama trailer rasmi & screenshot!

Setelah pengumumannya ditangguhkan buat sementara, SNK telah mendedahkan The King of Fighters XV secara tiba-tiba pada 7 Januari 2021. Seperti yang dijangkakan, ramai peminat berpeluang untuk melihat permainan dan beberapa wataknya buat kali pertama. Ia bukan sahaja mengesahkan penampilan Mai Shiranui, Kyo Kusanagi, Leona, dan Shun’ei, malah kami “mungkin” akan bermain KOF XV pada tahun ini.

Video dimulakan dengan pendedahan beberapa watak. Kami sudah tahu sejak Disember 2020 bahawa Shun’ei, Kyo, dan Benimaru Nikaido akan kembali, dan Shun’ei akan menjadi protagonis dalam ansuran kali ini tetapi pada masa yang sama, ia memberikan pandangan pertama pada Mai, K’, dan Leona untuk versi KOF XV.

Selepas memperkenalkan watak-watak, producer Yasuyuki Oda dan pengarah kreatif Eisuke Ogura kedua-duanya muncul untuk menjelaskan tetang permainan. Ogura berkata:
“Kami fokus untuk menjaga imej permainan yang rentaknya cepat, dan juga menambahkan elemen-elemen lain untuk membuatnya lebih menarik.”
Ogura juga menjelaskan tentang tahap pembangunan pada masa ini, di mana pasukan mereka sedang “menggilapkan fitur dan mengoptimumkan permainan.” Selain itu, sebuah video animasi berdasarkan permainan akan dikeluarkan tidak lama laggi, dengan Masami Obari sebagai pengarah.

1 of  5

-
+

Masih terlalu awal untuk kita bercakap tentang aspek gameplay, kerana video di atas tidak banyak mengulas tentang sistem pertempuran. Kita mungkin perlu menunggu sehingga trailer baru dilancarkan secara rasmi sebelum membuat andaian sendiri. Sekurang-kurangnya peminat boleh gembira kerana dapat tahu kita boleh bermain KOF XV pada tahun ini.
Sumber – Gematsu

The King of Fighters XVPublisher: SNKDeveloper: SNKRelease Date TBC
The King of Fighters XV adalah ansuran ke-15 dalam siri The King of Fighters. Ia diumumkan secara rasmi semasa EVO 2019 dan pada mulanya dijadualkan untuk keluar pada tahun 2020. Namun, tarikh ini telah ditunda untuk pelancaran pada 2021, kerana pandemik COVID-19.

Jangan lupa untuk ikuti kami di TikTok!
  @gamersantaimy
Tags: KOF XVSNKThe King of Fighters XV


[Unboxing] Soul Hackers 2 25th Anniversary Edition – Bertemu Aiho-Kun Yang Comel!

Soul Hackers 2 sudah dilancarkan secara rasmi pada konsol dan PC. Alangkah terkejutnya kami apabila mendapat bungkusan misteri iaitu “Soul Hackers 2 25th Anniversary Edition“. Terima kasih banyak-banyak kepada Sega dan Atlus atas pemberian hebat ini. Nak tahu apa yang tersedia untuk dalam edisi khas Souls Hackers 2 ini? Jom kami tunjukkan kepada anda.

Buka sahaja bungkusan, terus boleh nampak senyuman figura Aiho-Kun di dalam kotak. Dalam kotak tersebut terdapat beberapa item lain iaitu CD game Soul Hackers 2 versi PS4, sebuah album muzik khas sempena ulang tahun ke-25, artbook dan sudah semestinya Aiho-Kun, figura variant daripada Jack Frost. Jom kita tengok kesemua item ini satu persatu.

Soul Hackers mempunyai pelbagai watak-watak yang unik. Dalam artbook yang diberikan, ia mempunyai kesemua konsep reka bentuk untuk semua watak game. Bukan setakat itu sahaja, ia juga memberikan maklumat ringkas mengenai siri Devil Summoner dan juga sinopsis untuk entri yang lain. Boleh tahan tebal juga artbook ini.  Tetapi malangnya ia berbahasa Jepun. Kalau anda tidak mampu membacanya, bolehlah gunakan aplikasi terjemahan. Itupun kalau anda ingin membeli koleksi ini. Ia juga boleh menjadi buku rujukan kalau anda ingin melukis watak-watak Soul Hackers 2.

Dalam album muzik pula, terdapat tiga CD yang mengandungi soundtrack game. Setiap CD mempunyai ilustrasi Ringo yang berbeza. Tetapi kena main dengan cahayalah kalau ingin melihatkan. Kalau anda ingin mendengar soundtrack Soul Hackers 2 tetapi tidak mahu bermain game, gunakan sahaja CD ini dan santai.

Item terakhir, figura comel Aiho-Kun! Inilah antara benda yang paling “rare” untuk didapatkan. Perincian pada figura kecil ini memang bagus. Peminat Megaten mesti ramai yang inginkannya untuk diletakkan sekali bersama-sama Jack Frost dan demon Jack yang lain.

Itu sahaja yang kami boleh tunjukkan kepada anda untuk Soul Hackers 2 25th Anniversary Edition. Kami juga ada memberikan review untuk game tersebut melalui pautan ini. Untuk mendapatkan liputan lain mengenai Soul Hackers 2 daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Soul Hackers 2Soul Hackers 2 [25th Anniversary Edition]Unboxing


Racing Master mulakan ujian Beta kedua pada bulan ini!

NetEase Games dan Codemasters dengan bangga mengumumkan bahawa ujian beta kedua untuk Racing Master dijadualkan untuk bermula pada 12 Oktober 2021. Racing Master adalah permainan simulasi perlumbaan yang akan datang yang akan membolehkan pemain bersaing antara satu sama lain dalam perlumbaan hiper-realistik, di mana reaksi keluli dan pantas adalah kunci kemenangan. Codemasters mempunyai sejarah yang luar biasa dengan permainan perlumbaan, termasuk DIRT, GRID, dan siri F1® rasmi. Bekerjasama, kedua-dua syarikat itu mengembangkan pengalaman perlumbaan utama untuk peranti pintar.

Ujian beta pertama untuk Racing Master dilancarkan pada bulan April dan ia adalah kejayaan besar, dengan lebih daripada 25,000 pemain dari Amerika Utara memeriksa permainan dan memberikan maklum balas yang tidak ternilai kepada para pembangun. Mereka yang terlepas beta pertama akan mempunyai peluang lain kerana ujian beta kedua akan bermula pada 12 Oktober 2021. Pemain mempunyai masa sekitar sepuluh hari untuk mencuba permainan dan menguji ciri baru. Beta kedua akan datang  eksklusif untuk Kanada dan Amerika Syarikat, dan akan tersedia di Google Play dan iOS (TestFlight).

Master Racing Membawa Perlumbaan Autentik ke Peranti Mudah Alih

Racing Master adalah permainan perlumbaan sim masa nyata yang akan datang, dengan fokus untuk memberikan pengalaman perlumbaan yang paling realistik. Dari pengendalian dan prestasi sehingga bunyi yang dihasilkan mesin ketika kereta bergerak di trek. Racing Master bertujuan untuk menjadi simulator perlumbaan utama, memberi para pemain perasaan yang sebenar terima kasih pada teknologi EGO Codemaster dan Unreal Engine 4. Setelah ia dilancarkan secara rasmi, ia akan menawarkan pilihan kepada pemain dengan lebih dari 100 kenderaan yang dihasilkan oleh pengeluar kereta utama seperti Ferrari, Lamborghini, Aston Martin, Porsche, Koenigsegg dan lain lain, semuanya dilesenkan secara rasmi. Kenderaan ini dapat disesuaikan sepenuhnya, dengan pemain dapat meningkatkan prestasi dan mengubah estetika mereka, membuat perlumbaan mereka di hadapan dengan lebih banyak keseronokan.
Pertandingan dalam Racing Master terdiri daripada pemain dari seluruh dunia, semuanya bersaing untuk menjadi yang terbaik. Perlumbaan akan berlangsung di trek yang direka untuk mencerminkan bandar-bandar besar, semuanya direalisasikan dengan grafik hebat yang membantu menambahkan pengalaman pemain.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Kandungan terbaru Beta kedua

Beta kedua akan memperkenalkan ciri baru yang telah ditambahkan ke dalam permainan.
18 Kereta Baru – Racing Master adalah mengenai kenderaan, dan beta kedua tidak akan mengecewakan dengan 18 kereta baru ditambahkan ke dalam permainan termasuk kenderaan berlesen rasmi dari Ferrari, Koenigsegg, dan McLaren.3 Trek Baru – Beta kedua akan menambah Yas Marina, Sicily dan Barcelona sebagai trek perlumbaan baru untuk pengalaman pemain.Mod Perlumbaan Pasukan – Pemain dapat bekerjasama dengan rakan mereka untuk mengambil bahagian dalam perlumbaan 4V4 dalam mod Quick Race.Mod Penyingkiran Pasukan – Mod ini seperti kejohanan, di mana pemenang dari setiap pusingan akan maju ke pusingan seterusnya.Mekanik Livestream – Kini dapat menyaksikan pertandingan peringkat tinggi, jadi pemain dapat menyaksikan yang terbaik dari yang terbaik bersaing antara satu sama lain.Sistem Baru – Beta kedua akan menambah Penciptaan Karakter, Sistem Misi, Pencapaian, dan banyak lagi. Juga, lebih banyak kereta dan trek baru akan ditampilkan dalam pelepasan rasmi Racing Master.

Racing Master masih dalam pembangunan dan mereka yang mengambil bahagian dalam beta kedua berpeluang untuk membentuk versi akhir permainan. Pembangun mencari sebanyak mungkin maklum balas dan sebanyak mungkin cadangan, agar ia dapat menjadi yang terbaik. Jam semakin berdetik, kerana para pembangun ingin melancarkannya tahun depan.
“Permainan ini dirancang untuk dilepaskan secara rasmi pada tahun 2022,” kata Bo Zhang, Produser Racing Master di NetEase Games. “Sekarang kami merancang kandungan yang lebih menarik dan mod baru untuk menjadikan Racing Master unik dan realistik. Saya harap setiap pemain dapat mengalami adrenalin dari perlumbaan kehidupan sebenar, seperti saya. “
Beta kedua untuk Racing Master akan tersedia untuk dimuat turun di Google Play dan iOS TestFlight pada 12 Oktober 2021. Untuk mengetahui lebih lanjut mengenai permainan ini, lawati:
Laman web rasmiFacebookYoutubeDiscord
Jangan lupa untuk ikuti kami di TikTok!
  @gamersantaimy
Tags: BETAcodemastersnetease gamesRacing Master


PROXIMA ROYALE, Battle Royale Bertemakan Sci-Fi?!

Haaa, ada lagi berita tentang game battle royale yang baru. Kali ini, macam pelik sikit, sebab dia bertemakan Sci-Fi. Avatar korang merupakan robot. Nama game dia PROXIMA ROYALE. Masih dalam fasa early access di Steam. Nak tahu lebih lanjut? Jom, ikut aku dalam entri pertama aku hari ni.

Nampaknya, demam Battle Royale tak habis lagi. Makin banyak game developer yang cuba untuk buat game bergenre Battle Royale. Semua di sebabkan PUBG dan juga Fortnite. Antara game battle royale yang cukup famous dan cukup hebat. Dua-dua bersaing dengan sengit sekali. Ada masa PUBG menjadi pemenang, ada masa Fortnite berjaya mengalahkan PUBG.
Selepas itu, muncul pula Ring of Elysium, dan juga Extopia. Mak ai, nampaknya, mereka masih lagi berlawan dalam untuk game genre Battle Royale ni. Kali ini, aku dapat jumpa satu game yang masih lagi dalam fasa early access di steam, iaitu PROXIMA ROYALE.

PROXIMA ROYALE merupakan Sci-fi Battle Royale Shooter yang kompetitif, di mana, ianya merupakan perlawanan yang laju. Masih menggunakan undang-undang Battle Royale yang sama, Loot, Bunuh, dan cuba untuk menjadi orang yang terakhir untuk hidup.
Klik di sini untuk info lanjut
Buat masa ni, aku belum dapat info yang lengkap tentang game PROXIMA ROYALE ni. Cuma yang aku tahu, masih dalam early access dan juga akan di keluarkan Quarter ke-2 2018. So, korang layan video ni dulu, okay?

Jangan lupa untuk ikuti kami di TikTok!
  @gamersantaimy
Tags: battle royaleProxima Royale


Khabar angin PlayStation 5 Pro bakal dilancarkan akhir 2023-2024

Sony merancang untuk melancarkan konsol PlayStation 5 Pro pada sekitar akhir 2023-2024. Ini bertujuan untuk menangani Microsoft yang juga merancang untuk mengeluarkan konsol Xbox Series X/S yang baru. Konsol PlayStation 5 Pro ini akan menerima upgrade untuk AMD SOC baru yang menampilkan prestasi yang lebih tinggi.

Kebocoran bermula dengan menyatakan beberapa pengumuman permainan yang dapat kita harapkan di acara Sony PlayStation Showcase minggu ini. Tajuk-tajuk berikut mungkin akan ada semasa pameran tersebut:

God of War (Game Teaser/ Trailer)Gran Turismo (Gameplay Trailer)Stray (Game Trailer)Call of Duty: Vanguard  Gameplay)TLOU: Factions (Rumor)

Tom (MLID) menyatakan bahawa ini hanya beberapa tajuk yang dapat dia sahkan dari sumbernya dengan beberapa kejutan yang lain. Pengumuman mengenai konsol ini mungkin tidak menjadi sebahagian daripada acara PlayStation Showcase kerana masih dalam perancangan. Dinyatakan bahawa Sony sememangnya mengusahakan PlayStation 5 Pro yang akan menjadi varian yang lebih tinggi & premium dari konsol sedia ada. Walaupun tidak ada spesifikasi yang dinyatakan, konsol ini akan menawarkan peningkatan prestasi yang baik untuk menarik minat gamer yang menunggu masa sesuai untuk upgrade PS4 Pro atau PS4 mereka.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Konsol PlayStation 5 Pro dijangka dilancarkan pada akhir 2023-2024 dan akan menampilkan harga sekitar $600 – $700 USD anggaran RM 2492 – RM 2907, sekitar 75% lebih tinggi daripada PlayStation 5. Kenaikan harga mungkin disebabkan oleh kenaikan kos pembuatan dan iktibar dari pelancaran PlayStation 4 Pro. Untuk mendapatkan keuntungan dari konsol Pro, Sony perlu menjual konsol dengan harga yang lebih tinggi untuk mendapatkan keuntungan. Jika tidak, setiap unit yang mereka jual akan rugi jika syarikat itu merancang untuk beralih ke SOC baru.

Itu sahaja yang kita dapat daripada khabar angin ni. Dengan stok PlayStation 5 yang masih kurang, korang rasa kehadiran konsol Pro ini akan meningkatkan stok konsol PS5? Adakah korang akan membeli PS5 Pro jika berita ini benar? Jangan lupa untuk ikuti liputan PlayStation Showcase dari kami minggu ini!
Sumber: wccftech
Jangan lupa untuk ikuti kami di TikTok!
  @gamersantaimy
Tags: playstationplaystation 5Sony


FIFA 22 mendedahkan 100 pemain dengan Rating Tertinggi! Messi di tempat pertama!

Untuk peminat FIFA di Malaysia yang tidak sabar, EA secara beransur-ansur telah mendedahkan 100 pemain terbaik dengan rating paling tinggi di FIFA 22.

Seperti game-game sebelum dalam francais FIFA, pada setiap tahun EA akan mengumumkan rating (penilaian) untuk senarai 100 pemain terbaik. Saya tidak ingin kata banyak tetapi berita ini memang hangat dan sentiasa menjadi topik perbincangan antara peminat tegar, dan kadangkala oleh pemain sebenar yang diwakili. Beberapa penilaian mengundang begitu banyak kontroversi sehingga pemain sebenar sanggup berdebat dengan EA dan tanya mengapa ratingnya begitu rendah.

Officially official ✅The Top 100 #FIFARatings from #FIFA22 are here: https://t.co/BWskl5ttg6— EA SPORTS FIFA (@EASPORTSFIFA) September 17, 2021

Memandangkan FIFA 22 akan dilancarkan dalam masa kurang dari dua minggu lagi, anda akhirnya boleh melihat siapakah antara 100 pemain terbaik dengan rating tertinggi dalam FIFA 22 di laman web rasmi EA. Ini termasuk maklumat terperinci dari semua 100 pemain, dan setiap statistik mereka. Berikut adalah senarai “top 10”:
Lionel Messi (Paris Saint-Germain F.C.) – 93Robert Lewandowski (FC Bayern Munich) – 92Cristiano Ronaldo (Manchester United F.C.) – 91Kevin De Bruyne (Manchester City F.C.) – 91Kylian Mbappé (Paris Saint-Germain F.C.) – 91Neymar Jr (Paris Saint-Germain F.C.) – 91Jan Oblak (Atlético Madrid) – 91Harry Kane (Tottenham Hotspur F.C.) – 90N’Golo Kanté (Chelsea F.C.) – 90Manuel Neuer (FC Bayern Munich) – 90
Lionel Messi yang buat pertama kalinya telah berpindah ke kelab lain, telah mendapat rating 93 dari EA dan merupakan pemain di tangga nombor 1. Penyerang dari Poland, Robert Lewandowski adalah pemain kedua terbaik di dunia dalam FIFA 22 dengan rating setinggi 92, lalu diikuti oleh Cristiano Ronaldo yang kembali pulang di Manchester United bersama Kevin De Bruyne, Jan Oblak, Neymar, dan Kylian Mbappe. Mereka semua menerima rating sebanyak 91.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

From the front to the back, that @premierleague Best XI looking 𝗲𝗹𝗶𝘁𝗲 in #FIFA22 🔥 #FIFARatingsLearn more 👉 https://t.co/ZK0OTVU4bz pic.twitter.com/l9LLdr4to1— EA SPORTS FIFA (@EASPORTSFIFA) September 14, 2021

Untuk memudahkan pemain membentuk pasukan FUT idaman mereka, saya harap senarai ini dapat bantu serba sedikit semasa anda sibuk memburu pemain ideal anda. Pada masa yang sama, EA juga menjelaskan bahawa mereka akan mengekalkan mekanik “preview” dalam FUT di mana ciri ini membolehkan pemain melihat apa yang ada di dalam pek tersebut sebelum membelinya. Bagi mereka yang kurang faham. ini adalah usaha EA untuk meyakinkan bahawa pek FUT tidak menerapkan unsur loot box.
Untuk segala liputan kami tentang FIFA 22, sila tekan pautan ini.
 Pra-pesan di sini

FIFA 22Publisher: Electronic Arts (EA)Developer: Electronic ArtsRelease Date TBCMicrosoft Windows, PlayStation 4, Steam, Xbox One, Xbox Series X|S
Electronic Arts mengumumkan FIFA 22 bakal tiba ke PlayStation 5, PlayStation 4, Xbox One, Xbox Series X|S, PC melalui Steam dan Origin pada 1 Oktober ini! Menurut EA, FIFA 22 akan dikuasakan oleh teknologi HyperMotion yang menggabungkan Advanced 11-versi 11 Match Capture dan teknologi pembelajaran mesin eksklusif.

Jangan lupa untuk ikuti kami di TikTok!
  @gamersantaimy
Tags: bola sepakFIFA 22Ratingsukantop 100


Mangaka Attack on Titan berasa sedih dengan kritikan pada bab akhir siri

Siri manga Attack on Titan telah tamat secara rasmi pada April 2021 yang lalu. Walaupun begitu, memang susah untuk buatkan semua peminat berpuas hati, walaupun Isayama Hajime telah berikan usaha terbaik untuk pengakhiran siri itu. Dalam satu temu ramah bersama Shintaro Kawakubo, editor yang bertanggungjawab untuk manga Attack on Titan, menyatakan bahawa mangaka tersebut berasa sedih dengan kritikan yang diberikan peminat mengenai bab terakhir siri itu.

  Isayama Hajime
Kawakubo juga mendedahkan bahawa apabila Isayama mulakan siri tersebut, terdapat beberapa cerita yang dia mahu lukis tetapi akhirnya dia telah melukis sesuatu yang diinginkannya sendiri. Tetapi ini cerita 11 tahun lalu semasa Attack on Titan baru bermula. Apabila bab terkahir dilepaskan pada April 2020, Kawakubo berkata kepada Isayama bahawa tiada sesiapa yang akan mengadu mengenai bab terakhir siri itu.

Tetapi selepas bab tersebut mendapat kritikan yang banyak daripada peminat, Isayama berasa terkilan mengenainya. Editor itu telah berkata kepada Isayama bahawa dia akan berasa sedih jika mangaka tersebut menyesal dengan apa yang dilukisnya. Dia juga menambah bahawa siri itu berakhir dengan apa yang Isayama inginkan dan berkata semuanya baik-baik sahaja.
 Shintaro Kawakubo
Ada juga perbincangan dengan Isayama mengenai cara untuk sampaikan mesej penting dalam manga tersebut. Katanya:
Jika saya ingin memberitahu orang ramai bahawa “anda tidak sepatutnya membunuh orang”, tidak masuk akal untuk memberitahu mereka secara langsung. Kerana tujuh bilion orang di dunia tahu bahawa “orang tidak boleh dibunuh”, dan disebabkan kejadian pembunuhan masih berlaku sehingga kini, ia adalah usaha yang sia-sia.Jika itu yang berlaku, maka perkataan “Bunuh orang tidak mengapa” mungkin membawa makna yang lebih berat jika anda hanya melihat hasilnya, kerana ada kemungkinan orang yang mendengarnya akan berfikir “Apa yang anda cakapkan? Perkara yang betul untuk dilakukan ialah tidak membunuh!” Jadi, jika anda mempunyai mesej yang ingin disampaikan, mungkin perkara yang betul untuk melakukannya ialah melukis pekara yang berbeza daripada apa yang diharapkan masyarakat.

Apabila ditanya mengenai karya terbaru daripada mangaka Attack on Titan itu, Kawakubo berkata bahawa mereka sudah tidak berjumpa selama setahun. Nampaknya kita tidak akan mendapat sesuatu yang baru daripada Isayama-sensei buat masa ini. Nantikan sahaja pengumuman rasmi daripada mangaka tersebut. Untuk mendapatkan liputan lain mengenai Attack on Titan, sila klik pautan ini.
Sumber: AnimeSenpai, Gendai IsMedia
Jangan lupa untuk ikuti kami di TikTok!
  @gamersantaimy
Tags: Attack on TitanHajime Isayamamanga


*RUMORS* CS:GO akan ada Battle Royale Mode?

Siapa je yang tak suka game CS:GO yang salah satu game shooting yang semua orang suka dulu. Dan kita semua tahu yang Battle Royale yang tengah trending dalam dunia gaming, dari PUBG, Fortnite, BFV, COD dan banyak lagi! Dan nampaknya CS:GO juga akan masuk dalam Battle Royale.

Okay I post hiding the name

Indeed this is Survival Mode https://t.co/JuRYKeKyHN pic.twitter.com/EZvtAYbU4u
— Nors3 (@Nors3) November 13, 2018

Before this, Battle Royale leak pernah keluarkan tapi ramai orang dismiss sebagai tipu. Tetapi sekarang ni, ada satu leak yang memang ADA berkemungkinan besar yang CS:GO akan keluarkan Battle Royale version untuk CS:GO.

Yes and No 🤔
I doubt Source can handle a proper +30 BR mode, should be a mode with less people.
— Nors3 (@Nors3) November 12, 2018

Ada yang mengatakan yang berkemungkinan kalau bukan BR, then mungkin Operation Hydra yang dah lama ditinggalkan, ataupun Operation Reborn untuk CS:Source. Tapi ramai percaya ini berkemungkinan akan di jadikan Battle Royale dalam CS. Tapi apa-apa pun, kita tunggu Valve.

Jangan lupa untuk ikuti kami di TikTok!
  @gamersantaimy
Tags: battle royalecsgosteamValve


Review .hack//G.U. Last Recode (Switch) – Khas untuk peminat isekai

Dibangunkan oleh Cyberconnect2 dan diterbitkan oleh Bandai Namco, .hack//G.U. Last Recode merupakan koleksi empat game daripada francais “.hack//G.U.” – semuanya dalam satu bundle besar.

Game ini sebenarnya berasal dari era PS2, tetapi telah menerima versi ‘remaster’ di PS4 dan PC, lalu diikuti oleh Nintendo Switch pada tahun ini. Memandangkan review Last Recode ini khas untuk Nintendo Switch, saya hanya akan bercakap tentang rupa dan prestasi .hack//G.U. Last Recode di platform tersebut serta melihat sama ada versi ini boleh digunakan sebagai alternatif berbanding PS4 dan PC.

Tanpa melengahkan masa lagi, inilah review saya untuk .hack//GU Last Recode untuk Nintendo Switch!
Jalan cerita bertemakan isekai
Seperti saya kata di atas, .hack//G.U. Last Recode mempunyai empat game: Vol. 1 Rebirth, Vol 2. Reminisce, Vol. 3 Redemption, dan  Vol. 4 Reconnection (khas untuk Last Recode sahaja) yang berfungsi sebagai epilog untuk trilogi ini. Secara kasar, keseluruhan game dari yang pertama hingga akhir akan memakan jumlah gameplay kira-kira 90 jam menurut laman web. Kisahnya memang panjang dan rumit, jadi harapkan pengalaman game ala-ala visual novel gitu.

Sebuah game MMO fiksyen bernama ‘The World’ telah dilancarkan dan apa yang membuatkan game ini sungguh terkenal adalah ia membenarkan PK atau ‘player killer’, individu yang membunuh pemain lain demi keseronokan. Mereka kemudian diburu oleh PKK atau ‘player killer killers’, yang bertanggungjawab untuk menghapuskan individu-individu jahat ini.
Kita bermain sebagai Haseo, seorang PKK yang mencari lelaki bernama Tri-Edge yang menyerang hendap rakannya lalu menyebabkan rakan itu koma dalam dunia sebenar. Malangnya, Haseo dibunuh dalam pencarian dan dihidupkan semula pada level 1, justeru terpaksa menghabiskan masa dan usaha untuk kembali ke tempat dia mencabar Tri-Edge sekali lagi bagi membongkarkan misteri tentang ‘The World’.

Latar belakang dunia yang dicipta berdasarkan penggunaan teknologi canggih – macam biasa dengar kan? Mungkin ada yang kata, “kenapa gaya macam Sword Art Online?”. Hah, al kisahnya lebih kurang sama, cuma .hack//G.U. lebih ke arah cyberpunk. Sebab itu saya kata peminat isekai mungkin suka.
Untuk mereka yang tidak biasa dengan genre “heavy drama”, korang mungkin mengambil masa untuk memahami jalan cerita tetapi saya harus mengaku, naratif akan menjadi lebih baik semakin lama korang bermain. Apabila objektif besar dan cerita kemudian diisi dengan beberapa watak lain; pada saat inilah korang akan sangkut, lagi-lagi jika diri sendiri adalah peminat anime sci-fi dan fantasi.
Dari PS2 ke Nintendo Switch

Dari segi gameplay, .hack//G.U. Last Recode ialah action RPG yang meniru gaya MMO. Walau bagaimanapun, ia lebih menyerupai pengalaman yang sepenuhnya sinematik seperti anime. Walaupun grafik dihasilkan semula (remastered), tetapi sangat jelas yang game ini asalnya dikeluarkan pada zaman PS2. Sesetengah gamer mungkin tidak suka, tetapi ini sebenarnya menambah rasa ‘retro’ bagi mereka yang suka main JRPG lama. Lagipun, game ini boleh dikategorikan sebagai klasik memandangkan ia sudah ada dalam pasaran sejak 2006.
Saya suka reka bentuk watak yang berwarna warni (walaupun muka semua lebih kurang sama) dan pujian harus diberi kepada studio kerana berjaya menghasilkan banyak cutscene dinamik yang menunjukkan pertarungan dan adegan ala-ala anime. Tetapi jika dilihat secara keseluruhan, persekitaran dunia kelihatan agak hambar dan terasa “biasa” – hanya latar belakang dunia fantasi dengan bangunan berteknologi – sebuah tema yang biasa dipakai pada zaman sekarang.

Nasib baik lah, hack//GU Last Recode dapat berjalan dengan baik pada Switch. Tiada satu tekstur yang pelik atau masalah lag. Daripada apa yang saya lihat, game ini setanding dengan rakan PS4 dan PC, jadi jika anda ingin bermain Last Recode di Switch tetapi bimbang – jangan risau! Korang akan mendapat pengalaman yang sama seperti konsol lain.
Sistem pertempuran repetitif

Aspek paling lemah tentang .Hack//G.U. adalah sistem pertempuran. Ia bukanlah buruk 50%, cuma terasa terlalu repetitif dan agak ketinggalan zaman. Mula-mula memang menyeronokkan, namun cepat menjadi bosan selepas beberapa jam kerana rutin gameplay yang tidak berubah. Bermula dari cutscene hingga ke bahagian pertarungan, gameplay mengikut formula yang sama iaitu: kita menerima misi, pergi ke dungeon, lalu pergi ke cutscene seterusnya.
Korang perlu tahu yang .hack adalah game yang lebih berorientasikan jalan cerita di mana bahagian berlawan hanya ada untuk memenuhi syarat “aksi RPG”. Disebabkan itu, saya tergoda untuk main “cheat mode difficulty” yang serta-merta memberikan perisai dan senjata terkuat kepada kita.

Ringkasannya, mode ini bertindak sebagai “level” yang lebih mudah bagi mereka yang ingin menghabiskan game dengan cepat sambil menikmati jalan cerita. Jika ada yang benar-benar beli game ini untuk jalan cerita sahaja, saya mengesyorkan mod ini.
Pendapat

Sejujurnya, .hack//G.U Last Recode terasa seperti anime interaktif dan hanya menarik kerana jalan cerita. Masalahnya adalah bahagian interaktif iaitu sistem pertempuran dan penerokaan mudah menjadi bosan dan repetitif. Jangan salah faham dengan kata-kata saya… Jalan cerita memang menarik dan saya sendiri ingin tahu apa terjadi di penghujung tetapi bukan semua orang sama seperti kita – mungkin ada yang suka drama yang penuh aksi, mungkin ada yang suka aksi sahaja, mungkin ada yang tidak suka temanya.
Bagi mereka yang sudi mencuba game ini, saya jamin .hack//G.U Last Recode akan menawarkan pengalaman naratif  luar biasa penuh dengan ‘plot twist’. Buat mana-mana peminat anime yang suka tema isekai dalam dunia game, saya memang recommend game ini 100% kepada anda!

Maka, tamatlah review saya untuk .hack//G.U Last Recode (Switch) yang kini tersedia di PS4, PC dan Nintendo Switch.
Jangan lupa untuk ikuti kami di TikTok!
  @gamersantaimy
The Review

6.5
Score

PROS
 Jalan cerita menarik dan menyentuh tema yang berkaitan Berjalan dengan baik pada Nintendo Switch

CONS
 Gameplay dan sistem pertempuran amat membosankan dan repetitif Dungeon dan persekitaran dunia kelihatan agak hambar

Review Breakdown

Buat mana-mana peminat anime yang suka tema isekai dalam dunia game, saya memang recommend game ini 100% kepada anda!
0

Tags: .hack//G.U. Last Recodenintendo switchreview


Haikal raih #1 di ranking dunia eFootball 2023! Malaysia boleh!

Baru-baru ini, dunia esport menjadi kecoh apabila pemain eFootball 2023, Mohamad Nor Haikal Mohamad Noh berjaya mencipta sejarah dan fenomena tersendiri apabila dia menjadi pemain pertama di dunia meraih tangga teratas untuk game tersebut. Pemain daripada Johor ini juga bakal memasuki ke Division 1 eFootball 2023 untuk bertarung dengan pemain-pemain hebat yang lain.

Khabar berita ini telah dilaporkan oleh JDT GBX Esports melalui posting mereka di akaun rasmi Instagram. Mereka berkata bahawa Haikal telah mengumpul mata sebanyak 1,540 mata sambil dikejar rapat oleh pesaing lain dari Brazil, senegal dan Jepun.

“Siapa sangka anak muda dari Johor ini memiliki bakat yang luar biasa… Tahniah diucapkan dan semoga terus maju dan sukses dalam bidang diceburi! Luaskan Kuasamu Johor”JDT GBX Esports melalui posting di Instagram

View this post on Instagram

A post shared by JDT | GBX Esports Team (@jdtgbxesports)

“Saya bangga dapat membantu meletakkan nama JDT GBX Esports di peringkat yang lebih tinggi kerana mereka telah memberikan sokongan sepenuhnya kepada saya. Ini adalah adalah salah satu dorongan motivasi yang hebat untuk saya menjadi juara dunia.”Mohamad Nor Haikal Mohamad Nor, 25
Sumber: Stadium Astro
Untuk pengetahuan anda, Nor Haikal bukanlah nama yang asing dalam dunia esport eFootball kerana sebelum ini dia juga pernah mengharumkan nama negara apabila meraih pingat emas semasa Kejohanan E-Sukan Komanwel. Sebelum menyertai pasukan JDT GBX Esports, beliau telah bermain untuk pasukan dari negara Thailand untuk dua tahun.
Selain itu, dia juga pernah mewakili Malaysia semasa kejohanan IESF Bali 2022. Dan selepas ini, Haikal dijangkakan akan menyertai pusingan kelayakan kejohanan dunia pada 30 januari. Ini merupakan waktu yang sesuai untuk menebus kesilapan sebelum ini di mana dia sekadar menamatkan saingan di pusingan kedua.

Mari sama-sama kita beri sokongan sepenuh hati kepada Mohd Nor Haikal dan doakan kejayaannya sepanjang kejohanan ini. Selamat maju jaya Haikal!
Untuk membaca segala liputan kami tentang e-sukan, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: EfootballeFootball 2023EsportsHaikalJDT GBX Esports


MSI Concept Store Mid Valley akan buka 19 Jun – peluang dapat laptop baru pada harga RM999!

MSI, dengan kerjasama Thunder Match Technology (TMT), mengumumkan hari ini bahawa mereka akan membuka ‘Concept Store‘ terbaharu di Mid Valley Megamall pada 19 Jun 2023. MSI Concept Store direka untuk menjadi syurga buat peminat PC dengan menawarkan barisan lengkap komputer riba, monitor, gear, dan banyak lagi, bagi memenuhi setiap keperluan dan keinginan netizen Malaysia.

Pertama sekali, MSI Concept Store menampilkan pilihan laptop gaming yang luas dan mengagumkan. Pasti akan membawa anda ke alam gaming yang mengasyikkan, pelbagai laptop disediakan bermula “daripada pemproses sepantas kilat hingga ke kad grafik berteknologi tinggi”. Setiap laptop sepatutnya dapat menyampaikan prestasi lancar, dan memastikan pengalaman kita sentiasa didahulukan oleh produk.

Manakala, bagi individu yang mementingkan perniagaan atau pelajaran, sejumlah laptop canggih lain telah direka untuk meningkatkan produktiviti dan memudahkan kerja berbilang tugas. Bukan itu sahaja, MSI juga ingin memenuhi keperluan pengguna kreatif dengan laptop yang dioptimumkan untuk penciptaan kandungan. Sama ada anda seorang designer, editor video atau jurugambar, anda boleh menemui ‘teman’ sempurna untuk melaksanakan visi itu bersama.

Bagi mereka yang mencari pengalaman visual terkemuka, Concept Store juga menampilkan pelbagai monitor gaming dan monitor yang direka khusus untuk penciptaan kandungan dan tontonan terperinci – lalu memastikan pengguna tidak perlu berkompromi dengan kualiti imej dan ketepatan warna.
MSI menawarkan pengalaman imersif di Zon Khas

Pengunjung kedai turut boleh melawat “Experience Zone” di MSI Concept Store untuk mengalami dunia gaming dengan mata sendiri selepas diangkut ke dunia pertempuran maya atau pengembaraan yang mendebarkan. Pengguna hanya perlu “duduk, ambil controller, dan mengalami sahaja”.
Di bahagian lain, ada juga “Experience Zone” berorientasikan perniagaan/business yang menjemput pengguna untuk menyelam ke dalam persekitaran simulasi profesional. Duduk dalam ruang yang selesa, dikelilingi dengan alatan dan teknologi yang anda perlukan untuk bekerja cemerlang. Visi MSI adalah untuk pengunjung kedai mengalami dan menyaksikan kecekapan produk MSI serta meneroka apa yang ia boleh tawarkan dalam suasana profesional.
Tawaran StarBuy sempena Grand Opening

Untuk meraikan pembukaan besar MSI Concept Store pada Jumaat ini, pelbagai promosi eksklusif StarBuy akan ditawarkan. Di sini, anda berpeluang menjadi salah seorang yang bertuah untuk mendapatkan laptop Modern 14, di mana hanya 10 unit tersedia dengan harga RM999! Pada masa yang sama, MSI mempunyai kuantiti monitor gaming terhad dengan harga bermula dari RM199, jadi jika anda ingin upgrade pengalaman gaming tanpa mengacau bajet, inilah masanya.

Masih ada lagi! 20 pelanggan pertama yang membeli laptop pada hari pembukaan akan menerima hadiah percuma eksklusif iaitu – Printer Canon E470 bernilai RM279! Sebagai tanda penghargaan, MSI turut akan memberi hadiah untuk 30 pelanggan terawal yang membeli apa-apa jenis produk.
Lokasi

Tempat: MSI Concept Store, S-079, 2nd Floor, Mid Valley Megamall
Tarikh: Jumaat, 19 Mei 2023

Untuk maklumat lanjut, sila layari Facebook rasmi MSI Gaming Malaysia. Jika berminat, baca segala berita kami tentang produk MSI di SINI.
Jangan lupa untuk ikuti kami di TikTok!
  @gamersantaimy
Tags: LaptopMid ValleyMSI Concept StoreTeknologi


Jangan lepaskan peluang claim Far Cry 3 percuma dari Ubisoft!

Dengan hanya sebulan sahaja dari tarikh pelancaran Far Cry 6, Ubisoft telah mengumumkan bahawa permainan Far Cry 3 kini tersedia secara percuma dan pemain boleh mendapatkan salinan PC secara percuma sehingga 11 September 2021. Far Cry 3 percuma di Ubisoft Connect PC dan anda menuntut salinan percuma dari 7 September hingga 11 September jam 7.30 pagi mengikut zon masa pemain. Setelah permainan ditebus, permainan akan tetap berada di perpustakaan Ubisoft Connect pemain dan dapat dimainkan sepenuhnya secara percuma. Anda akan dapat bermain permainan ini pada bila-bila masa, jadi cepat dan dapatkan permainan anda di Ubisoft Connect.

Far Cry 3 merupakan First Person Shooter open world di sebuah pulau yang berbeza dari yang lain. Tempat di mana geng bersenjata penuh dengan hamba . Di mana orang luar diburu untuk dijadikan tebusan. Dan ketika anda memulakan usaha untuk menyelamatkan rakan anda, anda menyedari bahawa satu-satunya cara untuk melepaskan diri dari kegelapan ini … adalah dengan menerimanya. Permainan ini dibangunkan oleh Ubisoft Montreal dan diterbitkan oleh Ubisoft. Ini adalah permainan ketiga dalam siri Far Cry. Permainan ini berlangsung di Pulau Rook, kepulauan tropis yang dapat dijelajahi dengan bebas oleh pemain. Far Cry 3 menumpukan pemain pada pertempuran dan penerokaan. Permainan ini juga telah dikeluarkan pada 29 November 2012 untuk PC, PS3, Xbox 360, PS4 dan Xbox One.

Mengenai Far Cry 3
Far Cry 3 menjadikan pemain merasai hidup Jason Brody, seorang lelaki bersendirian di pinggir dunia, terdampar di sebuah pulau tropika misteri yang terputus dari hubungan manusia. Di pulau yang ganas ini, di mana undang-undang dan keganasan adalah satu-satunya perkara yang pasti, pemain akan menentukan bila, di mana dan bagaimana peristiwa permainan itu terungkap. Pemain akan memotong, menyelinap, meletupkan dan menembak ke seberang pulau dalam dunia yang telah hilang kesedaran benar dan salah.

Jadi korang yang masih belum mencuba bermain Far Cry 3 ini, boleh tuntut salinan percuma korang. Alang-alang menunggu Far Cry 6 untuk keluar, korang boleh isi masa lapang dengan bermain Far Cry 3! Kalau inginkan liputan lebih banyak mengenai francais Far Cry atau maklumat lanjut mengenai Far Cry 6 boleh tekan di sini.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Jangan lupa untuk ikuti kami di TikTok!
  @gamersantaimy
Tags: far cry 3PCubisoft


Tanda dagangan “Ever Crisis” Square Enix memberi petunjuk masa depan Final Fantasy?!

Square Enix mengumumkan tiga tanda dagangan (trademark) baru yang dapat menunjukkan rancangan studio mereka untuk Final Fantasy. Secara khusus, tanda dagang, yang diajukan pada bulan Disember 2020, tampaknya berkaitan dengan Final Fantasy 7.

Seperti yang dilaporkan Gematsu, Square Enix memfailkan tanda dagangan untuk “Ever Crisis,” dan “The First Soldier,” serta logo Shinra Electric Power Company. Seperti yang dinantikan oleh peminat Final Fantasy, ketiga-tiga pengisian itu berkaitan dengan siri ini dan Final Fantasy 7 secara khusus. Final Fantasy 7 Remake dilancarkan pada tahun 2020, memulakan yang pertama dalam siri reboot yang akan menceritakan semula dan berkembang pada Final Fantasy klasik 1997 dan anda boleh lihat semula ulasan kami di sini.

Ever Crisis terdengar seperti meneruskan tema dari permainan mudah alih 2004 Before Crisis: Final Fantasy VII dan permainan PSP 2007 Crisis Core: Final Fantasy VII. The First Soldier boleh merujuk kepada 1st Class Soldier dan Final Fantasy 7 dengan antagonis Sephiroth. Akhirnya, Shinra Electric Power Company yang anda akan ingat sebagai syarikat besar industri yang membekalkan tenaga Mako dalam Final Fantasy 7.
Sudah tentu Ever Crisis boleh menjadi sari kata untuk bahagian kedua dari FF7 Remake. Tetapi secara jujur, kami menganggap ini jauh dari apa yng difikirkan terutama kerana tajuk ‘EC’ menjadikannya kelihatan dan terdengar seperti entri lain dalam kompilasi. Kami sekarang tahu bahawa remake itu berkaitan dengan kompilasi dan bahkan dianggap sebagai bahagian kelima dari kompilasi, mungkin. Pilihan perkataan ‘Ever’ dalam nama itu menarik dan bagi kita segera mengingatkan idea tentang sesuatu yang selalu ada atau kekal; ini akan menjadi nama yang ideal untuk permainan berbilang pemain atau berasaskan perkhidmatan dalam pengaturan alam semesta FF7.

Terdapat satu lagi alternatif yang agak gila. Tahap kemudian FF7 Remake mengungkapkan sifat sebenarnya sebagai kisah yang bukan hanya remake, tetapi juga merupakan sekuel FF7. Selepas dibebaskan, Pengarah Tetsuya Nomura menyebutnya sebagai entri kelima dalam Kompilasi Final Fantasy VII. Kami tahu permainan ini akan dilancarkan di platform lain di samping PlayStation 4 setelah tempoh eksklusif satu tahun tamat. Mungkinkah pelepasan permainan ini diberi judul ‘Ever Crisis’, anggukan kepada hakikatnya yang sebenarnya, sekarang rahsianya ada di luar sana?

Walaupun terdapat hubungan yang jelas dengan alam semesta Final Fantasy, tidak ada jaminan Square Enix akan benar-benar melakukan apa-apa dengan tanda dagangan. Yang mengatakan, mereka dapat menunjukkan tema dan titik plot yang akan datang di Final Fantasy 7 Remake Part 2, yang saat ini sedang dalam pengembangan.
Sementara itu, Square Enix kini juga bekerja keras pada Final Fantasy 16, yang diumumkan sebagai eksklusif PS5 semasa pameran PS5 tahun lalu. Nampaknya tanda dagangan Square Enix yang baru tidak mempunyai kaitan dengan Final Fantasy 16.
Sumber: Gematsu
Jangan lupa untuk ikuti kami di TikTok!
  @gamersantaimy
Tags: Ever Crisisfinal fantasyfinal fantasy 7Shinra Electric Power Company.square enixThe First Soldier


Teroka, Belajar, dan Berinteraksi bersama Sejarah di Discovery Tour: Ancient Greece! Boleh didapati sekarang!

Hari ini, Ubisoft mengumumkan Discovery Tour: Ancient Greece, alat pendidikan yang membolehkan sesiapa sahaja untuk meneroka dan berinteraksi dengan sejarah dan budaya dunia Yunani Kuno, kini boleh diperolehi. Discovery Tour: Ancient Greece adalah percuma untuk semua pemilik Assassin’s Creed Odyssey dan juga tersedia di PC melalui platform Uplay untuk $18.89 (RM57.26).

Sejarah menjadi taman permainan kamu di Discovery Tour: Ancient Greece, di mana pemain boleh melawat atau bebas berkeliaran di sekitar dunia open-world Assassin’s Creed Odyssey tanpa konflik dan kekangan. Dari puncak salji hingga dasar Laut Aegean, pemain dapat meneroka seluruh negara semasa Golden Age of Greece. Dari ritual purba ke patung terkenal, kamu akan berhadapan dengan tokoh Yunani legenda dan menemui kebenaran di sebalik mitos dan kisah mereka.

Selepas penerimaan positif dari edisi pertama Discovery Tour yang menampilkan Mesir Purba, edisi kedua kekalkan ciri-ciri kegemaran peminat seperti stesen yang mempamerkan sejarah mercu tanda kuno, geografi, aktiviti sehari-hari orang biasa dan kehidupan kebanyakan tokoh-tokoh terkenal. Discovery Tour: Ancient Greece membolehkan pemain menjelajah ke 29 wilayah di lebih 300 stesen dengan lawatan yang menampilkan lima tema: falsafah, bandar terkenal, kehidupan seharian, perang dan mitos. Ia juga mempamerkan ciri-ciri baru yang membolehkan pemain mempelajari apa mereka mahu, dengan 35 avatar unik dan 15 mount yang boleh diakses dengan menyelesaikan objektif.

Di Discovery Tour: Ancient Greece, pemain digalakkan untuk meluangkan masa dan menikmati rekonstruksi interaktif 3D paling tepat tentang Yunani Kuno yang pernah dibuat dan mengambil bahagian dalam lawatan yang mendalam untuk mengetahui lebih lanjut tentang tempat dan masa yang luar biasa ini. Berdasarkan pilihan dialog sistem yang diperkenalkan dalam Assassin’s Creed Odyssey, Discovery Tour: Ancient Greece akan menguji setiap pemain dengan kuiz menarik, samtai dan bermanfaat pada akhir setiap lawatan.

Jangan lupa untuk ikuti kami di TikTok!
  @gamersantaimy
Tags: assassin's creed odysseyDiscovery Tour: Ancient GreecePCubisoftUplay


Life is Strange: True Colors versi Nintendo Switch ditunda!

Satu lagi game Life is Strange ditunda, dan kali ini ia berlaku kepada entri terbaru, Life is Strange: True Colors. Asalnya, ia mempunyai tarikh pelepasan pada 10 September 2021 untuk semua versi platform. Walau bagaimanapun, Deck Nine Games dan Square Enix mengumumkan bahawa Life is Strange: True Colors tidak akan dikeluarkan untuk Nintendo Switch pada tarikh tersebut dan akan ditunda. Malangnya, mereka tidak menawarkan tarikh pelepasan baru. Berikut adalah pengumuman rasmi mengenai Life is Strange: True Colors. Mereka hanya memberitahu bahawa permainan tetap akan keluar pada tahun 2021 dan juga tidak memberikan alasan mengapa permainan ini ditunda untuk versi Switch.

Additionally, Life is Strange: True Colors for Nintendo Switch is running a little late.We won’t be quite ready to release on September 10 – but we still plan to release this year. Please watch our channels for a confirmed date over the coming weeks!

— Life is Strange (@LifeIsStrange) August 12, 2021

Berikut adalah sinopsis permainan:
Alex Chen adalah seorang wanita muda Asia-Amerika yang dibesarkan dalam keluarga angkat tetapi mengalami zaman kanak-knanak yang bermasalah. Alex bertemu semula dengan abangnya, Gabe, lapan tahun kemudian selepas dia mendorong Alex untuk pulang. Malangnya, Gabe terbunuh dalam sebuah kemalangan misteri, dan Alex harus menyiasat kebenaran di sebalik kemalangan itu dengan menggunakan kekuatan Empati. Sepanjang perjalanan, Alex akan bertemu dengan sejumlah penduduk Haven Springs, termasuk dua bakal kekasih iaitu, Ryan dan Steph, yang muncul di Life Is Strange: Before the Storm.
Selain Life is Strange: True Colors versi Nintendo Switch, ini bukanlah satu-satunya permainan Life is Strange untuk ditunda pada bulan ini. Permainan pertama adalah Life is Strange Remastered Collection. Sepatutnya keluar pada “Fall 2021”, ia akan keluar pada tahun 2022. Antara sebab yang diberi adalah pandemik COVID-19 dan keinginan mereka untuk “mengurangkan tekanan tambahan” bagi pemaju permainan.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

An update from the Life is Strange team pic.twitter.com/0nty0TFMYJ— Life is Strange (@LifeIsStrange) August 11, 2021

Life is Strange Remastered Collection adalah kompilasi dari permainan Life is Strange pertama dan prequel Life is Strange: Before the Storm. Walaupun koleksi ini dijangka akan keluar beberapa minggu setelah pelancaran True Colors, penundaan ini bermaksud peminat tidak dapat mencuba dua permainan pertama dalam bentuk Remastered sebelum bermain True Colors. Bagi mereka yang ingin mengalami semula Life is Strange, malangnya anda perlu mencuba sekuel terbaru dahulu.
Life is Strange: True Colors akan dilancarkan pada PC, PS4, PS5, Xbox One, dan Xbox Series X / S pada 10 September 2021. Versi Nintendo Switch akan dilancarkan pada tarikh kemudian untuk tahun 2021.
Sumber – Twitter@LifeisStrange
Jangan lupa untuk ikuti kami di TikTok!
  @gamersantaimy
Tags: delayedditundaLife Is StrangeLife is Strange Remastered CollectionLife is Strange: True Colorsnintendo switch


Jom Strim Dengan Penuh Gaya! Perkenalkan Razer Kraken Kitty V2 Pro dan Razer Blue Screen!

Razer kembali dengan headphone terbaru iaitu Kraken Kitty V2 Pro! Dengan hadirnya headset ini, anda boleh mencipta pelbagai persona strim yang berbeza dengan “konsep telinga” yang boleh ditukar.

Untuk pengetahuan anda, Kraken Kitty V2 Pro merupakan headset berwayar Razer Chroma RGB yang datang dengan “telinga” yang boleh diubah. Terdapat tiga jenis telinga yang direka iaitu kucing, beruang dan arnab. Kesemuanya akan tersedia dalam kotak headset ini. Reka bentuk telinga yang comel ini mudah ditukar dengan cepat dan mudah. Jadi streamer boleh mengubah gaya dan serlahkan personaliti unik masing-masing semasa stream.

Dikuasakan oleh Razer Chroma RGB, kesemua telinga tersebut mempunyai kebolehan untuk memberikan reaksi efek pencahayaan semasa strim. Bersama-sama tetapan penyesuaian, streamer boleh menghasilkan kandungan mereka yang lebih menarik perhatian dan berhubung dengan penonton mereka setiap kami terdapatnya emote, notifikasi dan banyak lagi.

Headset ini juga menampilkan mikrofon kardioid Razer HyperClear yang boleh ditanggalkan untuk tangkapan suara yang jelas, dan pemacu Razer TriForce Titanium 50mm dengan bunyi sekeliling 7.1 untuk audio fidelity tinggi dan lebih tepat. Sama dengan reka bentuknya yang bagus, Razer Kraken Kitty V2 Pro juga mempunyai kualiti bunyi yang baik. Dengan fabrik hibrid dan kusyen kulit buatan, headset ini menawarkan keselesaan sepanjang hari dan pengasingan bunyi untuk membolehkan tumpuan sepenuhnya. Sebagai tambahan, ia juga tersedia dalam warna hitam.

Untuk melengkapkan setup strim anda, Razer juga memperkenalkan Blue Screen, sebuah panel chroma key sebagai latar belakang. Dicipta dengan gentian premium, Razer Blue Screen membolehkan steamer mencipta dunia mereka sendiri dan memaparkan latar belakang yang paling lancar dan mengasyikkan tanpa kedutan. Digunakan dalam pembikinan filem profesional, Blue Screen membolehkan keying paling bersih dan sesuai untuk streamer yang ingin menukar latar belakang strim mereka dengan mudah untuk mencapai tahap kreativiti dan penglibatan baharu.

Walaupun padat, Blue Screen ialah latar belakang tahan lasak dengan ketinggian 94” boleh laras yang boleh digunakan dengan pantas untuk persediaan dan boleh dilipat untuk storan.
Razer Kraken Kitty V2 Pro akan tersedia untuk pra-tempah pada Q4 2022 dengan harga bermula $199.90 USD manakala Razer Blue Screen pula kini tersedia dengan harga bermula $149.99 USD di laman web rasmi Razer dan Razer Store.
Untuk mendapatkan maklumat lanjut mengenai headset Kraken Kitty V2 Pro dan Blue Screen, boleh rujuk laman web rasmi masing-masing. Untuk mendapatkan segala liputan mengenai Razer daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: razerRazer Blue ScreenRazer Kraken Kitty V2 ProRazerCon 2022


Berinspirasi dengan kerusi racing, dilengkapi Lumbar System, ini dia review RAZER ISKUR!

Baru-baru ini, Razer telah menghantar produk terbaru mereka kepada kami yang lain dari yang lain untuk di review! Ya, bukan headphone, bukan tetikus dan bukan juga keyboard! Sebaliknya sebuah kotak besar datang ke lokasi kami, keluarkan, dan pasangkan, maka memperkenalkan RAZER ISKUR terbaru – sebuah kerusi gaming yang berinpisrasikan dengan kerusi lumba!

Ciri-ciri utama
Pemain akan mendapat ciri-ciri kesihatan terjaga terutama dari postur tulang badan kita dengan sistem Lumbar yang tersedia di Razer Iskur ini. Razer berjaya untuk menjadikan penyelesaian yang ada berfungsi dengan berusaha mendapatkan sokongan belakang yang betul. Untuk gamers, sudah tentu anda layak untuk mendapat yang lebih baik terutama kesihatan postur badan dan tulang belakang yang betul dan tidak berlebihan.

Sokongan yang betul. Formasi Gaming Maksimum

Keboleh ulangan Tinggi – Untukprestasi gaming yang konsisten
Disediakan untuk Kelincahan Maksimum – Untuk jangkauan yang optimum dan responsif
Prestasi Puncak Lebih Panjang – Meminimumkan kesakitan dan ketegangan

Reka bentuk Luaran

Anda dah tahu dengan ciri utama Razer ISKUR ini kan, jadi dengan reka bentuk luaran ISKUR, yang pertama menyerlah adalah signatur asli Razer iaitu logo mereka yang berwarna hijau di bahagian tengah depan kerusi dan belakang kerusi. Di bahagian tempat duduk terdapat slogan “FOR GAMERS, BY GAMERS”.
Tiada sebarang lampu RGB seperti produk Razer yang lain/ Keseluruhan berwarna hitam likat dengan kulit sintetik berlapis serta ada garisan corak seperti ular kobra yang nampak keganasan ISKUR di situ. Penyesuaian sistem Lumbar tersedia untuk konsep asal kerusi ini, jadi kesemua ketinggian, perubahan had untuk sandar belakang, sandaran tangan kesemuanya dapat disuaikan.
Apa pula sebenarnya Sistem Lumbar ini?

Lumbar secara adjektif adalah kata sifat yang bermaksud atau berkaitan dengan bahagian belakang tubuh, antara diafragma dan sakrum. Jadi sistem Lumbar yang tersedia pada kerusi gaming ini yang utamanya adalah untuk sokongan tulang belakang saraf tunjang pengguna dengan kedudukan tulang belakang yang neutral. Seperti yang anda tahu, kebanyakkan kerusi gaming lain hanya menggunakan kusyen biasa untuk keselesaan, ISKUR pula dibina dengan Lumbar yang sokongan disesuaikan secara minimul.
Yang menarik ISKUR ini, sistem sokongan lumbarnya adalah pilihan kita sendiri, itu bermaksud pengguna dapat menyesuaikan keselesaan sepenuhnya oleh mereka sendiri. Ia boleh menegak hingga 26 darjah untuk memastikan pengguna memiliki postur yang optimum semasa bermain game. Tetapi mengikut keselesaan sendiri, bagi kami apabila terlalu menegak, fitur ini seperti tidak berguna, jadi kebelakangkan sedikit untuk keselesaan belakang badan kami. Dengan sistem teknologi tinggi, sudah tentu setiap orang ada keselesaan sendiri untuk disuaikan terutama pada kerusi gaming bersistem Lumbar ini.
Selain belakang yang selesa, tangan kita pun kena selesa juga

4D ARMTESTS tersedia pada ISKUR untuk untuk kedudukan yang dapat disesuaikan sepenuhnya. Bahagian tempat letak tangan boleh bergerak antara kehadapan, keatas, ke kiri kanan dan kebelakang. Pemain dapat menyesuaikan diri pada kedudukan yang sesuai semasa bermain game. Pergelangan tangan dan lengan bawah diletakkan untuk tindak balas tangkas. Fungsi ini sangat berguna kerana kami dapat mengatur ketinggian kami sendiri semasa bermain permainan dan tidak akan merasa sakit atau ketidak selesaan penggerakan tangan.
Kusyen memori foam untuk kepala pun tersedia

Kusyen ini sememangnya kontur dinamik kepada kepala pengguna. Berbanding dengan kerusi gaming lain, pengguna akan menjadi lebih selesa dengan kusyen ini. Selain itu postur anda membuat bahagian pandangan penglihatan di optimumkan. Jadi jika betul kan postur badan tu, penglihatan turut menjadi maksimum.
Walaupun bagi kami ada yang pendek pula, terasa kusyen ada sedikit lebih tinggi, terutama jika kebelakangkan kerusi ini, jadi kami harus cabutnya dan letak terus ke leher, memang baring sambil merasakan keselesaannya~ Kusyen busa berketumpatan tinggi memberi pengguna keseimbangan sokongan dan keselesaan yang sempurna
Bandingkan dengan kerusi permainan lain, reka bentuknya agak lebar dan yang ini, memang kami setuju kerana ianya sangat selesa.
Dengan kulit sintetik memang agak selesa, tetapi~

Okay, bagi material kain yang digunakan pada ISKUR ini adalah kulit sintetik atau “Synthetic Leather”, dengan kulit sitetik ini kerusi ini boleh tahan pada kehausan penggunaan dan lusuhan yang lebih lama dan ini telah dijalankan ujian di bawah ujian lekatan lapisan dari Razer.
Tetapi, memang ketahanannya hebat, cuma jika anda duduk di bilik yang tidak berhawa dingin dan hanya mengharapkan kipas, memang akan terasa cepat berpeluh dan belakang badan agak kebasahan dengan peluh. Tapi kalau bilik gaming sejuk, tiada masalah lah, memang selesa!
Roda gerak lancar, ejas kerusi mengikut keselesaan

Selalu sangat dapat kerusi gaming yang rodanya sering tersangkut atau cepat patah kan? Jangan risau ISKUR mempunyai penggerakkan roda yang sangat lancar! Bosan-bosan nak main race kerusi gaming pun boleh!
Untuk perubahan sudut, kerusi ini tidak lah boleh dibaringkan sehingga 180 darjah, tetapi boleh sesuaikan sampai 135 darhad dan memang menepati keselesaan untuk kita merehatkan pinggang kita.
Maka kesimpulannya~

Okay nak pasang kerusi ni kalau buat seorang diri memang barai~ So kenalh sekurang-kurangnya dua orang untuk memasangnya dan mengambil masa dalam 30 minit. Berat untuk duduk di ISKUR dalam lingkungan 136kg dan ketinggiannya adalah dalam 190cm.
Apa yang bagusnya untuk Razer ISKUR ini yang pertama tempat duduk lebih luas berbanding kerusi permainan yang lain. Kedua reka bentuk untuk penggunaan jangka panjang dengan sistem Lumbar yang sememangnya harus dipuji. Ketiga kusyen Memory sangat selesa apabila diletakkan di belakang leher dan yang terakhir penggerakan roda sangat lancar!

Manakala untuk keburukkannya pula, jika suhu bilik anda panas, maka mungkin anda akan berasa cepat berpeluh duduk di kerusi ini, lagi satu, kalau pengguna yang pendek mungkin terasa ketot je bila dalam posisi baring tu~ Jadi bagi kami, jika anda ada bilik yang ada aircond, memang memuaskan perfect lah senang untuk mendapatkan kerusi ini. Jadi pada anda yang ingin membeli Razer ISKUR, anda boleh dapatkannya di pembelian dalam talian melalui Razer.com dengan berharga RM2,299.00 sahaja dan ketahui selanjutnya di sini! Sampai sini saja gais!
Jangan lupa untuk ikuti kami di TikTok!
  @gamersantaimy
Tags: razerRAZER ISKURRAZER ISKUR Review


Sonic Frontiers dedahkan lagu penutup rasmi, nyanyian One Ok Rock

Menjelang pelancarannya pada bulan November nanti, Sonic Frontiers telah berkongsi lagu penutup rasmi untuk game! Dalam kebanyakan game Sonic, ia menjadi tradisi untuk ada lagi tema pembukaan dan satu lagu penutup untuk kredit akhir. Sonic Frontiers tidak terkecuali daripada sistem ini, di mana pemain kini boleh mendengar lagu penutup rasmi yang dinyanyikan oleh One Ok Rock.

Lagu penutup ini bertajuk “Vandalize” dan dipersembahkan oleh One Ok Rock, sebuah kumpulan rock Jepun. Walaupun mereka adalah kumpulan J-Rock, lagu “Vandalize” dinyanyikan sepenuhnya dalam bahasa Inggeris manakala  versi Jepun akan dikeluarkan khas untuk negara Jepun.

Peminat Sonic boleh mendengar lagu penutup ini melalui video yang dimuat naik ke halaman media sosial rasmi Sonic the Hedgehog. Preview ini menampilkan klip daripada game yang diedit supaya sepadan dengan muzik.
Jika korang dengar dan suka rentak lagu itu dalam video preview di atas, halaman sosial media Sonic juga berkongsi lagu penuh yang dimuat naik secara rasmi oleh One Ok Rock di YouTube. Pada masa yang sama, “Vandalize” kini tersedia sebagai single melalui pelbagai perkhidmatan streaming seperti Spotify.

Kami mahu melakukan kolaborasi ini kerana kami benar-benar serasi dengan Sonic, sebuah francais Jepun yang mencabar dirinya di perairan global. Semasa ONE OK ROCK menjelajah Amerika Syarikat (untuk konsert), kami juga membuat persembahan di seluruh dunia, termasuk Eropah, Asia dan Amerika Selatan.Jadi, kami sangat gembira untuk menjadi sebahagian daripada kolaborasi ini!Lagu kolab Vandalize, mempunyai vibe “kencang” dan melodi gaya Jepun, sambil mengekalkan bunyi dan gaya ikonik ONE OK ROCK. Kami rasa lagu itu benar-benar sepadan dengan imej Sonic yang cool dan menangkap perasaan segar berlari pada kelajuan penuh. Kami harap anda menikmati mendengar Vandalize sambil meneroka Sonic Frontiers!Komen daripada Taka (ONE OK ROCK).

Sonic Frontiers akan dilancarkan pada 8 November untuk PC, PS4, PS5, Switch, Xbox One dan Xbox Series X/S.
Jangan lupa untuk ikuti kami di TikTok!
  @gamersantaimy
Tags: MuzikOne Ok RockSonic Frontiers


Playstation Asia telah melancarkan “Play Everything Lounge” yang pertama di Asia Tenggara! Khas untuk Console Gamers sahaja!

Alright, sejak gaming ni tengah meletup dalam kat Malaysia ni memang wajar la juga kalau kita ada tempat gaming spot sendiri kat Mall selain Arked yang kita selalu main time dulu. Tetapi nampaknya kita ada tempat game baru untuk main buat sementara waktru di Sunway Pyramid dari 23 Nov 2018 hingga 17 Februari 2019!

Kenalkan “Play Everything Lounge” yang akan dibuka pada 23 November ini akan menjadi satu tempat lepak dan play bersama semua kawan-kawan korang yang suka main game Playstation dan semestinya memang nampak padu gila punya enviroment yang nampak happening gila, contohnya kalau minggu tu ada pelancaran Kingdom Hearts 3, diorang akan buat dekorasi Kingdom Hearts 3 yang memang nampak sweet dan cool gila bagi sesiapa yang nak main game kat tempat tu.

So, tempat tu akan dijadikan tempat announcement game baru juga seperti Kingdom Hearts, PS4 Bundle dan banyak lagi! Bukan tempat untuk gaming je tetapi untuk tenangkan fikiran bagi sesiapa yang berminat nak main game PS4 boleh try kat sana! Oh mesti korang tertanya, berapa kena bayar kan? Well, actually ianya PERCUMA! Yes dari 10AM hingga 10PM korang boleh main secara percuma dan korang boleh walk-in and Play! Ingat Play Everything Lounge kat Sunway Pyramid.

Jadi? Tunggu apa lagi pergi Sunway Pyramid dan Enjoy game-game dari Playstation yang korang nak main tu! Well, bawak kawan-kawan untuk join sekaki!
Jangan lupa untuk ikuti kami di TikTok!
  @gamersantaimy
Tags: gamer placeplay everything loungeplaystationPS4sunway pyramid


Mission: Yozakura Family dapat adaptasi anime, akan keluar tahun 2024!

Hari ini, acara Jump Festa ’23 mendedahkan bahawa manga Mission: Yozakura Family (Yozakura-san Chi no Daisakusen) oleh Hitsuji Gondaira akan mendapat adaptasi anime televisyen pada tahun 2024 di mana SILVER LINK akan bertanggungjawab untuk produksi projek.

Sempena itu, akaun Twitter rasmi bagi manga telah menyiarkan visual anime manakala Gondaira melukiskan ilustrasi untuk meraikan pengumuman anime:

⠀⠀⠀🌸夜桜さんちの大作戦🌸⋱⠢ 2024年TVアニメ化決定🎊⠔⋰#権平ひつじ 先生が描く愛と笑いのスパイ家族コメディ、TVアニメで作戦開始📺！！アニメビジュアルも解禁👀✨🌸アニメーション制作：SILVER LINK. 🌸アニメ公式サイト►https://t.co/PDUG1wbBte#夜桜さんちの大作戦 pic.twitter.com/zAVTYHeXtq— 「夜桜さんちの大作戦」公式 (@OfficialHitsuji) December 17, 2022
Poster rasmi anime

❀••┈┈┈ #権平ひつじ 先生描き下ろしイラスト公開🎉　　　　　　　　┈┈┈••❀アニメ化を記念し、権平先生から描き下ろしイラストが到着！🎊最新情報は本アカウント&アニメ公式HPにて更新🔖►https://t.co/dZxS9he8Nu#夜桜さんちの大作戦2024年TVアニメ化決定！！📺 pic.twitter.com/PmcDbwZJ8Z— 「夜桜さんちの大作戦」公式 (@OfficialHitsuji) December 17, 2022
Ilustrasi oleh Gondaira
Bagi mereka yang tidak tahu, Mission: Yozakura Family ditulis dan dilukiskan oleh Hitsuji Gondaira. Siri ini asalnya bermula dalam Weekly Shonen Jump Shueisha pada 26 Ogos 2019 dan babnya disusun ke jilid tankobon individu oleh Shueisha. Jilid pertama diterbitkan pada 4 Februari 2020 dan sehingga 4 November 2022, sebanyak 15 jilid telah diterbitkan.
Untuk mereka yang ingin membaca manga ini secara percuma, perkhidmatan Shueisha MANGA Plus turut mengeluarkan manga ini secara digital dalam bahasa Inggeris. Berikut adalah sinopsis:
Siri ini mengikuti Taiyo Asano, seorang budak lelaki yang kehilangan keluarganya dalam kemalangan kereta. Rakan zaman kanak-kanaknya, Mutsumi Yozakura, adalah satu-satunya kegembiraan dalam hidupnya. Walau bagaimanapun, keadaan berubah untuk Taiyo sekali lagi, apabila dia mendapati bahawa gurunya bukan sahaja abang kepada Mutsumi, tetapi dia juga berasal dari keluarga pengintip. Selepas pergaduhan yang melibatkan keluarga Yozakura, Taiyo menjadi suami Mutsumi, dan untuk melindunginya, dia sendiri mesti menjadi pengintip.
Untuk membaca segala liputan kami tentang anime termasuk berita terkini, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeJump FestamangaMission: Yozakura Family